
 诪讻讜专. 讛讜讗 诇专讚讬讗: 讛拽讚讬砖讜 诪讜拽讚砖. 讜谞驻拽讗 诪讬谞讬讛 讚讗讬 诪讬转讛谞讬 诪讬谞讬讛 诪注诇: 诪讜讞讝专. 讜讗注''讙 讚砖拽诇讬 诇讬讛 讘讬 讚讬谞讗 讛讜讬 砖讜诪专 驻讟讜专 讚讛讗 讻砖讛讞讝讬专讜 砖讜专 诪注诇讬讗 讛讜讗: 讗讬谞讜 诪讜拽讚砖. 讚诇讗讜 讘专砖讜转讬讛 讚诪专讬讛 拽讗讬 诇讗拽讚讜砖讬讛: 讗讬谉 讗讜诪专讬谉 讘讗讬住讜专讬 讛谞讗讛 讛专讬 砖诇讱 诇驻谞讬讱. 讜谞驻拽讗 诪讬谞讬讛 诇讙讝诇 讞诪抓 讜注讘专 注诇讬讜 讛驻住讞 讜讛讞讝讬专讜 讗讬谞讜 诪讜讞讝专: 讚讗''讻. 讚诇专讘谞谉 讗讬谉 讗讜诪专讬谉: 诇讬驻诇讙讜. 专讘谞谉 讘讞诪抓 讘驻住讞 讜诇讬诪专讜 讚讞讬讬讘 讜讗谞谉 拽讬讬诪讗 诇谉 讘讛讙讜讝诇 注爪讬诐 (诇拽诪谉 讚' 爪讞:) 讚诇专讘谞谉 讗讜诪专 诇讜 讛专讬 砖诇讱 诇驻谞讬讱 讚拽转谞讬 讙讝诇 讞诪抓 讜注讘专 注诇讬讜 讛驻住讞 讜讛讞讝讬专讜 讜讻谉 砖讜专 注讚 砖诇讗 谞讙诪专 讚讬谞讜 讗讜诪专讬谉 诇讜 讛专讬 砖诇讱 诇驻谞讬讱 讗讘诇 诪砖谞讙诪专 诇讗 讜讛讗 住讘专讗 诇专讘谞谉 讛讜讗 讚砖诪讬注讗 诇讛讜 讜拽转谞讬 讚讘讞诪抓 讘驻住讞 诪讜讚讜 讚讗诪专讬谞谉 讘讗讬住讜专讬 讛谞讗讛 讛专讬 砖诇讱 诇驻谞讬讱 讗诇讗 讚讻讜诇讬 注诇诪讗 讗诪专讬谞谉 讘讗讬住讜专讬 讛谞讗讛 讛专讬 砖诇讱 诇驻谞讬讱 讛讬讻讗 讚讗讬住讜专讗 诪诪讬诇讗 讗转讗 诇讬讛 讻讙讜谉 讞诪抓 讘驻住讞 讜诇讗 诪爪讬 讗''诇 讛讗讬 诇讗讜 诪讬讚讬 讛讜讗 讗讘诇 讛讻讗 诪砖讜诐 讛讻讬 讗诪专讬 专讘谞谉 讗讬谞讜 诪讜讞讝专 讚讗诪专 诇讬讛 讗转驻住转讬讛 诇转讜专讗讬 讻讜' 讜讛讝讬拽讗 讚讘讬讚讬诐 讛讜讗 砖讛讘讬讗讜 诇讘讬 讚讬谞讗 讜讛讗讬 讚谞拽讟 讗讬 讗讛讚专转讬讛 谞讬讛诇讬讛 诇讗讜 诪砖讜诐 讚讞讬讜讘讗 讚诇讗 讗讛讚专讬讛 讛讜讗 讚讗''讻 讘讞诪抓 讘驻住讞 谞诪讬 诇讬诪讗 诇讬讛 讗讬 讗讛讚专转讬讛 谞讬讛诇讬 讛讜讛 讗讻讬诇谞讗 诇讬讛 讜注讜讚 诇专' 讬注拽讘 谞诪讬 谞讛讬 讚讙讜诪专讬诐 讚讬谞讜 砖诇 砖讜专 砖诇讗 讘驻谞讬讜 谞讬诪讗 诇讬讛 讗讬 讗讛讚专转讬讛 谞讬讛诇讬 讛讜讛 砖讞讬讟谞讗 诇讬讛 讗诇讗 讗讚诇讗 讗讛讚专讬讛 诇讗 诪讞讬讬讘讬 诇讬讛 专讘谞谉 讚讛讗 拽诪讛讚专 诇讬讛 讛砖转讗 讜讗诪专讬谞谉 讘讗讬住讜专讬 讛谞讗讛 讛专讬 砖诇讱 诇驻谞讬讱 讗诇讗 讞讬讜讘讬讛 诪砖讜诐 讚讛讜诇讬讻讜 诇讘''讚 讘讬讚讬诐 讜讛讻讬 拽讗诪专 诇讬讛 诇讗 讛讬讛 诇讱 诇讛讜诇讬讻讜 诇讘''讚 讚讗讬 讛讜讛 讘讬讚讬 讛讜讛 诪注专拽谞讗 诇讬讛 诪讬谞讬讬讛讜: 住讜祝 住讜祝 诪讬讙诪专 讛讜讛 讙诪专讬 诇讬讛 诇讚讬谞讬讛. 讛诇讻讱 讛讜讛 诇讬讛 讛讝讬拽讗 讚诪诪讬诇讗 讜诇讗 讘讬讚讬诐: 诪讛 讘注诇讬诐 讘驻谞讬讛诐. 讻讚讻转讬讘 注讚 注诪讚讜 诇驻谞讬 讛注讚讛 诇诪砖驻讟 (讘诪讚讘专 诇讛): 讗讬 讚谞讟专讬讛. 砖诪讬专讛 诪注讜诇讛: 讻讜诇讛讜 谞诪讬 谞讬驻讟专讜. 诪讚诪讬 砖讜专 讘专 诪砖讜讗诇 讚讛讗 讗谞讜住讬谉 讛诐: 砖诪讬专讛 驻讞讜转讛. 讚诇转 砖讬讻讜诇讛 诇注诪讜讚 讘专讜讞 诪爪讜讬讛: 讻诇转讛 诇讬讛 砖诪讬专转讜. 讚讗讬谉 注诇讬讜 诇讛转讞讝拽 讘砖诪讬专转讜 讜讚讬 讘讻讱 讜诇讗讜 驻砖讬注讛 讛讬讗 讛诇讻讱 诇讙讘讬 讘注诇讬诐 驻讟讜专 诪讚诪讬 砖讜专 讚讛讗 住讙讬 诇讬讛 讘砖诪讬专讛 驻讞讜转讛 讜讘注讬 讻驻专讛: 讜讛谞讬 诇讗 讻诇转讛 砖诪讬专转谉. 砖讞讬讬讘讬谉 讛讬讜 诇讛转讞讝拽 讘砖诪讬专转讜 砖讬讛讗 砖诪讜专 诇讘注诇讬讜 讜驻砖讬注讛 讛讬讗 诪讬讚讬 讚讛讜讛 讗讙谞讬讘讛 讜讗讘讬讚讛: 讻诪讗谉 讗讬 讻专''诪. 讚讗诪专 讘诪转谞讬转讬谉 诪讜注讚 诇讗 住讙讬 诇讬讛 讘砖诪讬专讛 驻讞讜转讛 讜诪砖讜诐 讛讻讬 谞诪讬 拽转谞讬 诪砖诇诪讬谉 讻讜驻专: 

 诪讻讜专. 驻讬' 讘拽讜谞讟专住 诇专讚讬讗 讜诪砖谞讙诪专 讚讬谞讜 讗讬谞讜 诪讻讜专 讚讗住讜专 讘讛谞讗讛 讜讗驻讬诇讜 专''转 讚诪驻专砖. 讚诪讞讬讬诐 诇讗 诪讬转住专 诪''诪 讛专讬 讗住讜专 诇讛砖讛讜转讜 诇注谞讜转 讚讬谞讜 讜讘诪讛讚讜专讗 讗讞转 驻专砖''讬 诪讻专讜 诪讻讜专 讚讗诪专 诇讬讛 诪讜讻专 讛讬讛 诇讱 诇砖讜讞讟讜 讻讬讜谉 砖讬讚注转 砖讛专讙 讜讗转 讛讜讗 讚讗驻住讚转 讗谞驻砖讱 讜诇讗 讛讜讬 诪拽讞 讟注讜转 讜讗''转 讜住讬驻讗 讻砖谞讙诪专 讚讬谞讜 讚拽转谞讬 讗讬谞讜 诪讻讜专 诪住转诪讗 讬讜讚注 砖谞讙讞 讜砖谞讙诪专 讚讬谞讜 讚讜诪讬讗 讚专讬砖讗 砖讬讜讚注 砖讛专讙. 讜讗''讻 诇讬讛讜讬 诪注讜转 诪转谞讛 讻诪讜 讘诪拽讚砖 讗讞讜转讜 讜讬''诇 砖讗讬谉 讛讻诇 讘拽讬讗讬谉 讘讚讬谉 砖讜专 讛谞住拽诇 讜住讘讜专 砖讬讻讜诇 诇讛砖讛讜转讜 诇注砖讜转 讘讜 诪诇讗讻转讜 讗讜 讗驻讬诇讜 诇砖讞讟讜 住讘讜专 讚砖专讬: 讚讗诐 讻谉 诇讬驻诇讜讙 讘讞诪抓 讘驻住讞. 驻''讛 讜讗谞谉 拽讬''诇 讘讛讙讜讝诇 [注爪讬诐] (诇拽诪谉 讚祝 爪讞:) 讚诇专讘谞谉 讗讜诪专 讛专讬 砖诇讱 诇驻谞讬讱 讚拽转谞讬 讘讘专讬讬转讗 讙讝诇 讞诪抓 讜注讘专 注诇讬讜 讛驻住讞 砖讜专 讜讛讞讝讬专讜 注讚 砖诇讗 谞讙诪专 讚讬谞讜 讗讜诪专 诇讜 讛专讬 砖诇讱 诇驻谞讬讱 讗讘诇 诪砖谞讙诪专 讚讬谞讜 诇讗 讜讛讗讬 住讘专讗 诇专讘谞谉 讛讜讗 讚砖诪注讬谞谉 诇讛讜 讜拽转谞讬 讚讘讞诪抓 讘驻住讞 诪讜讚讜 讜拽砖讛 诇驻讬专讜砖讜 讚住讜讙讬讗 讚讛讻讗 讗讬转讗 谞诪讬 讛转诐 讘讛讗讬 砖诪注转讗 讜诪讜讻讞 讛转诐 讚专讘讛 砖讚讞讛 讜讗诪专 讚讻''注 讗讜诪专讬诐 讘讗讬住讜专讬 讛谞讗讛 讛专讬 砖诇讱 诇驻谞讬讱 诪讚诇讗 驻诇讬讙讬 讘讞诪抓 讘驻住讞 诇讗 讛讬讛 讬讜讚注 讗讜转讛 讘专讬讬转讗 讗诇讗 专讘讛 讘专 砖诪讜讗诇 讛讘讬讗讛 讜讗诪专 诇讬讛 专讘 讞住讚讗 讗讬 诪砖讻讞转 诇讛讜 诇讗 转讬诪讗 诇讛讜 讜讗讜专''讬 讚讚讬讬拽 诪讚诇讗 驻诇讬讙讬 讘讞诪抓 砖诇讗 讛讬讬转讬 讬讻讜诇 诇讟注讜转 讜诇讛注诪讬讚 诪讞诇讜拽转诐 讘诪讬诇转讗 讗讞专讬转讬: 讛砖转讗 讗转驻住转讬讛 诇转讜专讗讬. 驻讬' 讛拽讜谞讟专住 讗转驻住转讬讛 讘讬讚讬诐 砖诪住专讜 诇讘''讚 诇讚讜谞讜 讘住拽讬诇讛 讜诇讻讱 讗讬谉 讬讻讜诇 诇讜诪专 诇讜 讛专讬 砖诇讱 诇驻谞讬讱 诇驻讬 砖讛转驻讬住讜 讘讬讚讬诐 讜讛砖转讗 诇驻讬 讝讛 谞讜讻诇 诇讛注诪讬讚 讻诇 讛讘讘讗 讚诪转谞讬' 讘讛讙讜讝诇 拽诪讗 (诇拽诪谉 讚' 爪讜:) 讻专讘谞谉 讚专讘讬 讬注拽讘 诇驻讬 讚讞讜讬 讚专讘讗 讜砖讜专 讛讬讜爪讗 诇讬住拽诇 讚拽转谞讬 讘诪转谞讬' 讚讛转诐 讚讗''诇 讛专讬 砖诇讱 诇驻谞讬讱 讻讙讜谉 砖转驻住讜讛讜 讘''讚 诪讗诇讬讛谉 讜诪讬讛讜 专砖''讬 驻讬' 砖诐 砖讗讬谉 诪注诪讬讚 讻专讘谞谉 专拽 专讬砖讗 讗讘诇 讛住讬驻讗 讚砖讜专 讛讬讜爪讗 诇讬住拽诇 讚诪转谞讬转讬谉 诇讗 讗转讬讗 讻专讘谞谉 讗诇讗 讻专' 讬注拽讘 讚讜拽讗 讜讝讛 驻讬' 诪砖讜诐 砖专讜爪讛 诇讛注诪讬讚 砖讜专 讛讬讜爪讗 诇讬住拽诇 讚诪转谞讬转讬谉 讘转驻讬住讛 讘讬讚讬诐 诇讬讚 讘''讚 讚讜诪讬讗 讚讘专讬讬转讗 讚讛讬讬谞讜 讘讛转驻讬住讜 讘讬讚讬诐 讜拽砖讛 诇驻讬专讜砖讜 讚讗诐 讝讛 讛讛讬讝拽 诇讗 讛讜讬 讛讬讝拽 谞讬讻专 讗驻讬诇讜 讗转驻住讬讛 讘讬讚讬诐 诇讗 讬转讞讬讬讘 讜讗诐 讛讜讗 谞讬讻专 讗驻讬诇讜 转驻住讜 讘''讚 诪讗诇讬讛谉 诇诪讛 讬驻讟专 讜讻讬 诇讗 讛讬讛 诇讜 诇砖讜诪专讜 砖诇讗 讬讘讗 诇讬讚讬 讻讱 讜注讜讚 讚讗诐 讛讜讗 驻讟讜专 讻砖转讜驻住讬诐 讗讜转讜 诪讗诇讬讛谉 讻砖转讜驻住讬诐 讗讜转讜 讘讬讚讬诐 谞诪讬 驻讟讜专 讚住讜祝 住讜祝 讗驻讬诇讜 诇讗 讛讬讛 诪转驻讬住讜 讘讬讚讬诐 讛讬讜 转讜驻住讬诐 讗讜转讜 诪讗诇讬讛谉 讜诇讗 讛驻住讬讚讜 讘注诇讬诐 讘讛转驻住转讜 讻诇讜诐 讜谞专讗讛 诇专''讬 讚讘转驻住讜讛讜 诪讗诇讬讛谉 谞诪讬 讞讬讬讘 讚诪讛 砖谞讜驻诇 诇讬讚 讘''讚 讞砖讜讘 讛讬讝拽 谞讬讻专 讜讻讬讜谉 讚注诇 讬讚讬 驻砖讬注讛 谞驻诇 诇讬讚 讘''讚 讞讬讬讘 讜诇讗 讬讻讜诇 诇讜诪专 讛专讬 砖诇讱 诇驻谞讬讱 讻诪讜 讘讞诪抓 讜注讘专 注诇讬讜 讛驻住讞 砖讛讜讗 讛讬讝拽 砖讗讬谞讜 谞讬讻专 讛诇讻讱 讬讻讜诇 诇讜诪专 砖诐 讛专讬 砖诇讱 诇驻谞讬讱 讜专' 讬注拽讘 诇讗 讞砖讬讘 讛讬讝拽 谞讬讻专 诪讛 砖谞讜驻诇 诇讬讚 讘''讚 讜讙诪专讜 讗转 讚讬谞讜 讻讬讜谉 砖讗驻讬诇讜 诇讗 讘讗 诇讬讚诐 讛讬讜 讙讜诪专讬谉 讗转 讚讬谞讜 讜谞诪爪讗 砖讗讬谞讜 诪驻住讬讚 注''讬 砖讘讗 诇讬讚诐 讗诇讗 讻讗讬诇讜 讙诪专讜 讚讬谞讜 砖诇讗 讘驻谞讬讜 讞砖讬讘 诇驻讬 砖讙诐 讗讝 讛讬讛 谞讗住专 讜讛讜讬 讛讬讝拽 砖讗讬谉 谞讬讻专 讜诇讻讱 讬讻讜诇 诇讜诪专 诇讜 讛专讬 砖诇讱 诇驻谞讬讱 讻诪讜 讘讞诪抓 讜注讘专 注诇讬讜 讛驻住讞 讜讗讬 讗讛讚专转讬讛 诇讗讜 谞转讬谞转 讟注诐 讛讜讗 砖讛讬讛 讬讻讜诇 诇讛爪讬诇讜 注''讬 讻讱 砖讗讬谉 转诇讜讬 讘讝讛 讻诪讜 砖驻''讛 讗诇讗 讻诇讜诪专 诇讗 讛讬讜 讙讜诪专讬谉 讚讬谞讜 砖诇讗 讘驻谞讬讜 讜注讻砖讬讜 讙专诪转 砖谞转驻住 讘讬讚诐 讜讙讜诪专讬谉 讚讬谞讜 注''讬 诪讛 砖谞驻诇 讘讬讚诐 讜讻讬讜谉 砖谞驻住讚 注''讬 诪讛 砖谞驻诇 讘讬讚诐 讞砖讬讘 讛讬讝拽 谞讬讻专 讜诇讗 转讜讻诇 诇讜诪专 讛专讬 砖诇讱 诇驻谞讬讱 讜讻谉 诪砖诪注 讘讛谞讬讝拽讬谉 (讙讬讟讬谉 讚' 谞讙:) 讚讘讛讬讝拽 谞讬讻专 讗讬谉 讬讻讜诇 诇讜诪专 讛专讬 砖诇讱 诇驻谞讬讱 讚驻专讬讱 诪诪转谞讬' 讚讙讝诇 诪讟讘注 讜谞驻住诇 讻讜' 讜讗讬 讗诪专转 讛讬讝拽 砖讗讬谉 谞讬讻专 砖诪讬讛 讛讬讝拽 驻讬' 诪砖讜诐 讚讞砖讬讘 讻讗讬诇讜 谞讬讻专 讗诪讗讬 讗讜诪专 诇讬讛 讛专讬 砖诇讱 诇驻谞讬讱 讙讝诇 讛讜讗 讜诪诪讜谞讗 诪注诇讬讗 讘注讬 诇砖诇讜诪讬 讻讬 讗讬谉 讝讛 诪诪讜谉 砖讙讝诇 讻讬讜谉 砖讞砖讜讘 讻讗讬诇讜 讛讛讬讝拽 谞讬讻专 讘讜 砖讗讬谉 诇讱 砖讬谞讜讬 讙讚讜诇 诪讝讛 讗讬诇讜 讛讬讛 谞讬讻专 讜砖讜专 转诐 讚诪讝讬拽 讘专砖讜转 砖讜诪专 讗驻讬诇讜 拽讜讚诐 讙诪专 讚讬谉 讗诐 讬讞讝讬专谞讜 砖讜诪专 诇讘注诇讬诐 诇讗 讬驻讟专 讘讻讱 讻讬讜谉 讚诪讝讬拽 注''讬 驻砖讬注转 砖讜诪专 讜谞驻诇 讘专砖讜转 谞讬讝拽 诇讛讞诇讬讟 诇讜 诪讬讚 诇专''注 诇讛砖转注讘讚 讘讜 讜诇专讘讬 讬砖诪注讗诇 诇讙讘讜转 诪讙讜驻讜 讜讛讜讛 诇讬讛 讛讬讝拽 谞讬讻专 砖讛讜讗 诪讜驻住讚 砖谞驻诇 讘专砖讜转 讗讞专讬诐 讜诇讗 讬讻讜诇 诇讜诪专 讛专讬 砖诇讱 诇驻谞讬讱 讻诪讜 砖讬讻讜诇 诇讜诪专 讘砖讜专 砖讛专讙 讗驻讬诇讜 诇讗讞专 讙诪专 讚讬谉 诇专' 讬注拽讘 讜诇专讘谞谉 拽讜讚诐 讙诪专 讚讬谉 讜讘讞诪抓 诇讻''注: 讗诇讗 砖讜专 讘专 讟注谞讛 讛讜讗. 讜讗驻讬诇讜 讚专砖讬谞谉 讘注诇诪讗 讻诪讬转转 讘注诇讬诐 讻讱 诪讬转转 讛砖讜专 诇讛讱 诪讬诇转讗 讗讬谉 住讘专讗 诇讚讬专砖讜: 讞讜抓 诪砖讜诪专 讞谞诐. 讛讜讗 讛讚讬谉 讚讛讜讛 诪爪讬 诇诪讬诪专 讻讜诇谉 驻讟讜专讬谉 讘砖诪专讜 砖诪讬专讛 诪注讜诇讛 讞讜抓 诪砖讜讗诇 讚讞讬讬讘 讘讗讜谞住讬诐: 讗驻讬诇讜 讻讜诇讛讜 谞诪讬 诇讬驻讟专讜. 讜砖讜讗诇 讙讜驻讬讛 谞讛讬 讚讞讬讬讘 诇砖诇诐 讚诪讬 砖讜专 诇讘注诇讬诐 诪''诪 讻讜驻专 讗讬谉 诪砖诇诐: 

专砖讘"讗

讗讘诇 诪砖谞讙诪专 讚讬谞讜 讗讬谞讜 诪讻讜专 讚讛讜讬 诪拽讞 讟注讜转 讜讗"转 讻讬讜谉 讚讬讚注 砖谞讙讞 讜谞讙诪专 讚讬谞讜 谞讬诪讗 诪注讜转 诪转谞讛 讻讚讗诪专讬谞谉 讘诪拽讚砖 讗转 讗讞讜转讜 讛讻诇 讬讜讚注讬谉 砖讗讬谉 拽讚讜砖讬谉 转讜驻住讬谉 讘讗讞讜转讜 讜讙诪专 讜谞转谉 诇砖诐 诪转谞讛 讬"诇 讚讛讻诇 讬讜讚注讬谉 砖讗讬谉 拽讚讜砖讬谉 转讜驻住讬谉 讘讗讞讜转讜 讗讘诇 讗讬谉 讛讻诇 讘拽讬讗讬谉 讘讚讬谞讬 讛砖讜专 诇讬讚注 砖讗诐 砖讞讟讜 诇讗讞专 砖谞讙诪专 讚讬谞讜 砖诇讗 讬讛讗 讘砖专讜 诪讜转专 讗讜 砖讬讛讗 讗住讜专 诇讞专讜砖 讘讜.



讚讗诐 讻谉 诇驻诇讜讙 讘讞诪抓 讘驻住讞. 驻专砖"讬 讝"诇 讜讗谞谉 拽讬"诇 讘讛讙讜讝诇 注爪讬诐 诇专讘谞谉 讚讗讜诪专 诇讜 讛专讬 砖诇讱 诇驻谞讬讱 讚拽转谞讬 讙讝诇 讞诪抓 讜注讘专 注诇讬讜 讛驻住讞 讜砖讜专 砖讛讞讝讬专讜 注讚 砖诇讗 谞讙诪专 讚讬谞讜 讗讜诪专讬诐 诇讜 讛专讬 砖诇讱 诇驻谞讬讱 讗讘诇 诪砖谞讙诪专 讚讬谞讜 诇讗. 讜讛讗讬 住讘专讗 诇专讘谞谉 讛讜讗 讚砖诪注转 诇讛讜 讜拽转谞讬 讚讘讞诪抓 讘驻住讞 诪讜讚讜 讚讗诪专讬谞谉 讘讗讬住讜专讬 讛谞讗讛 讛专讬 砖诇讱 诇驻谞讬讱 讜讛拽砖讜 注诇讬讜 讘转讜住' 讚住讜讙讬讗 讚讛讻讗 讛讜讬 诇拽诪谉 讘讛讛讬讗 砖诪注转讗 讜诪讜讻讞 讛转诐 砖专讘讛 砖讚讞讛 诇讻"注 讗讜诪专讬诐 讘讗讬住讜专讬 讛谞讗讛 讛专讬 砖诇讱 诇驻谞讬讱 诪讚诇讗 驻诇讬讙讬 讘讞诪抓 诇讗 讛讬讛 讬讜讚注 讗讜转讛 讛讘专讬讬转讗 讗诇讗 专讘讛 讘专 砖诪讜讗诇 讛讘讬讗讛 讜讗诪专 诇讬讛 专讘 讞住讚讗 讗讬 诪砖讻讞转 诇讛讜 诇讗 转讬诪讗 诇讛讜 讜讛诐 诪驻专砖讬诐 讚讛讻讗 讚讬讬拽 诪讚诇讗 驻诇讬讙讬 讘讞诪抓 讘驻住讞 讚诇讗 讛讬讬转讬 讬讻讜诇 诇讟注讜转 讜诇讛注诪讬讚 诪讞诇拽讜转谉 讘诪诇转讗 讗讞专讬转讬 讜谞专讗讛 砖讝讛讜 诇驻讬 诪讛 砖讛谉 讙讜专住讬谉 讻讗谉 讗诪专 专讘讛 诇讗 讚讻"注 讜讻讜' 讗讘诇 讘讙讬专住转 专讘讬谞讜 讞谞谞讗诇 讝"诇 讜讻谉 讘住驻专讬诐 砖诇谞讜 诇讗 讙专住讬谞谉 专讘讛 讗诇讗 专讘讬谞讗 讜专讘讬谞讗 砖讛讜讗 讘转专讗 砖驻讬专 讬讚注 诇讛讛讬讗 讘专讬讬转讗 讚讗讬讬转讬 专讘讛 讘专 砖诪讜讗诇 讜讗祝 专' 讞谞谞讗诇 讝"诇 讻谉 驻讬' 讻讚讘专讬 专砖"讬 讝"诇.



讛砖转讗 讗转驻住转讬讛 诇转讜专讗讬. 驻专砖"讬 讗转驻住转讬讛 讘讬讚讬诐 砖诪住专转讬讛 诇讘"讚 诇讚讜谞讜 讘住拽讬诇讛 讜讝讛 转讬诪讗 讘注讬谞讬 讚讗"讻 讻讬讜谉 砖诪讞诇讜拽转谉 砖诇 专' 讬注拽讘 讜专讘谞谉 讚讜拽讗 讻砖讛转驻讬住讜 讘讬讚讬诐 讛讗 诇讗讜 讛讻讬 诪讜讚讜 专讘谞谉 讚诪爪讬 讗诪专 诇讬讛 讛专讬 砖诇讱 诇驻谞讬讱 讛讬讗讱 诇讗 驻讬专砖讜 讻谉 讘讛讚讬讗 讛转驻讬住讜 砖讜诪专 讜谞讙诪专 讚讬谞讜 讜注讜讚 讚讗诐 讛转驻讬住讜 讘讬讚讬诐 诇讘"讚 讛讬讗讱 讬讻讜诇 诇讛讜爪讬讗讜 诪讬讚 讘"讚 讜诇讛讞讝讬专讜 诇讘注诇讬诐 讗诇讗 谞专讗讛 讚讗驻讬诇讜 诇讗 讛转驻讬住讜 讛讜讗 讻诇 砖诇讗 讛讞讝讬专讜 注讚 砖诇讗 谞讙诪专 讚讬谞讜 讞砖讬讘 讻讗诇讜 讛转驻讬住讜 讘讬讚讬诐. 讜讗讬讻讗 诇诪讬讚拽 诪讗讬 砖谞讗 诪讞诪抓 讘驻住讞 讚讛转诐 谞诪讬 讗诪讗讬 诪讜讚讜 专讘谞谉 讚讗讜诪专 诇讜 讛专讬 砖诇讱 诇驻谞讬讱 诇讬诪讗 诇讬讛 讗转讛 讙专诪转 诇讬 讛驻住讬讚讗 讚讗讬 讗讛讚专转讬讛 讛讜讛 诪讝讘讬谞讗 诇讬讛 讗"谞 讗讻讬诇谞讗 诇讬讛. 讜注讜讚 谞诪讬 专' 讬注拽讘 讚讗诪专 讛讻讗 诇驻讟讜专讗 讚砖讜诪专 讚诪爪讬 讗诪专 住讜祝 住讜祝 诪讬讙诪专 讛讜讜 讙诪专讬 诇讬讛 诇讚讬谞讬讛 砖诇讗 讘驻谞讬讜 诪讗讬 拽讗诪专 讚讛讗 诪爪讬 诪驻拽讬讚 诇诪讬诪专 诇讬讛 讗讬 讗讛讚专转讬讛 讛讜讬 砖讞讬讟谞讗 诇讬讛 注讚 砖诇讗 谞讙诪专 讚讬谞讜. 讜讛专讘讛 驻讬专讜砖讬诐 讚讞讜拽讬诐 谞讗诪专讜 讘讝讛 讜讛讟讜讘 砖讘讻讜诇谉 诪讛 砖驻讬专砖 讛专讗讘"讚 讝"诇 讘驻谞讬诐 讗讞专讜谞讬诐 讚讛讗 讚讗诪专讬 专讘谞谉 讛讜讛 诪注专讬拽谞讗 诇讬讛 诇讗讙诪讗 讛"拽 砖讘讬拽谞讗 诇讬讛 讚谞讛讚专 诇讗讙诪讗 砖讛讜讗 诪拽讜诐 诪专注讬转讜 讜讻讬讜谉 讚诇讗 讗讛讚专转讬讛 讗转 驻住讚转讬讛 讜讗诇讜 诪注砖讛 讞讚砖 诇讗 拽讗 讟注讬谉 诇讬讛 诇讗 讛讘专讞转讜 诇讗讙诐 讜诇讗 砖讞讟转讜 讗诇讜 讚讘专讬 讛专讗讘"讚 讝"诇 讜讬驻讛 讗诪专 砖讗诇讜 讟注谉 注诇讬讜 诪注砖讛 讞讚砖 诪讗谉 诇讬诪讗 诇谉 砖讛讬讛 注讜砖讛 讻谉.



讜讗讜拽讬诪谞讗 讚砖诪专 砖诪讬专讛 驻讞讜转讛. 讚讛讬讬谞讜 砖谞注诇 讘驻谞讬讛 讚诇转 讛专讗讜讬讛 诇注诪讜讚 讘专讜讞 诪爪讜讬讛 讚砖讜诪专 讞谞诐 驻讟讜专 诪讛讻诇 砖讛专讬 讻诇转讛 砖诪讬专转讜 讜讻诇 讛谞讱 讞讬讬讘讬谉 讘讻诇 讘讬谉 讘讻讜驻专 讘讬谉 诇讛讞讝讬专 砖讜专 诇讘注诇讬讜 讜诇讗讜 诇诪讬诪专讗 砖讗诐 砖诪专 砖诪讬专讛 诪注讜诇讛 讚讛讬讬谞讜 砖谞注诇 讘讚诇转 讛专讗讜讬讛 诇注诪讜讚 讘驻谞讬 讻诇 专讜讞 砖讬讛讬讜 砖讜诪专 砖讻专 讜讛砖讜讻专 驻讟讜专讬谉 诪诇讛砖讬讘 诇讘注诇讬诐 讚讗讬谉 砖讜诪专 砖讻专 讜讛砖讜讻专 驻讟讜专讬谉 讗驻讬诇讜 讘砖讛拽讬驻讛 讞讜诪讛 砖诇 讘专讝诇 注讚 砖讬讛讗 讬讜砖讘 讜诪砖诪专 讜讻讚讗诪专讬谞谉 谞诪讬 讘驻专拽 讛驻讜注诇讬诐 注讚 讛讬讻谉 砖讜诪专 砖讻专 讞讬讬讘 诇砖诪讜专 注讚 讛讬讬转讬 讘讬讜诐 讗讻诇谞讬 讞讜专讘 讜拽专讞 讘诇讬诇讛 讜讻谉 讗诪专讜 注讚 讜转驻讜诇 砖讘讗 讜转拽讞诐 讜讻讘专 讻转讘转讬讛 讘讗专讜讻讛 讘驻专拽 讛诪驻拽讬讚 讙讘讬 讻住驻讬诐 讗讬谉 诇讛 砖诪讬专讛 讗诇讗 讘拽专拽注 讜讛讻讗 讻讜诇讛讜 驻讟讜专讬谉 讚拽讗诪专 诪谉 讛讻讜驻专 拽讗诪专 讜诪砖讜诐 讛讻讬 讗讜拽诪讛 讘砖诪讬专讛 驻讞讜转讛 讚讛讗 讘诪注讜诇讛 讻讜诇讛讜 讛谞讱 谞诪讬 驻讟讜专讬谉. 讜讗"谞 砖诪讬专讛 驻讞讜转讛 谞拽讟 诪砖讜诐 专讘讜转讗 讚砖讜诪专 讞谞诐 砖讛讜讗 驻讟讜专 讘讻讱 诪谉 讛讻诇 讚讻诇转讛 砖诪讬专转讜.





讛诪讗讬专讬

讻砖诐 砖讘讬讗专谞讜 砖讛砖讜诪专讬诐 谞讻谞住讬诐 转讞转 讛讘注诇讬诐 诇注谞讬谉 转砖诇讜诪讬谉 讻讱 讛讚讬谉 诇注谞讬谉 讻讜驻专 砖讗诐 讛诪讬转 砖讜专 讝讛 讗转 讛讗讚诐 讘讬讚 讛砖讜诪专 讗诐 转诐 讛讜讗 谞住拽诇 讜讛砖讜诪专 驻讟讜专 诪谉 讛讻讜驻专 讜讗诐 诪讜注讚 讛讜讗 谞住拽诇 讜讛砖讜诪专 讞讬讬讘 讘讻讜驻专 讜砖谞讬讛诐 专"诇 讘讬谉 讘转诐 讘讬谉 讘诪讜注讚 诪讞讝讬专讬诐 讚诪讬 砖讜专 诇讘注诇讬讜 讘诪讛 讚讘专讬诐 讗诪讜专讬诐 讘砖诇讗 砖诪专讜 砖诪讬专讛 诪注讜诇讛 注讚 砖讗讬谉 讬讻讜诇讛 诇讬谞转拽 讗祝 讘专讜讞 砖讗讬谞讛 诪爪讜讬讛 讛讗 砖诪专讜 砖诪讬专讛 诪注讜诇讛 讗诇讗 砖驻专爪讜讛 诇讬住讟讬诐 驻讟讜专讬诐 诪转砖诇讜诪讬谉 讜诪讻讜驻专 砖讗祝 讘讘注诇讬诐 讻谉 讛讗 讘砖诪讬专讛 驻讞讜转讛 讜讛讜讗 砖谞注诇 讻专讗讜讬 注讚 砖讬讻讜诇 诇注诪讜讚 讘专讜讞 诪爪讜讬讛 讗讘诇 诇讗 讘专讜讞 砖讗讬谞讛 诪爪讜讬讛 讘转诐 讞讬讬讘讬诐 讘转砖诇讜诪讬谉 讜讘诪讜注讚 驻讟讜专讬诐 诪转砖诇讜诪讬谉 讜诪讻讜驻专 砖讗祝 讘讘注诇讬诐 讻谉 讜诪"诪 砖讜诪专 讞谞诐 讗祝 讘转诐 驻讟讜专 讘转砖诇讜诪讬谉 砖讻诇转讛 砖诪讬专转讜 讘讻讱 讛讜讗讬诇 讜讞谞诐 砖诪专 诇讗 讛讟专讬讞讜讛讜 讘砖诪讬专讛 诪注讜诇讛 讜讗讬谉 讝讛 驻砖讬注讛 讗爪诇讜 讜讻谉 讘讛讜讝拽 讙讜驻讜 讛讜讗 驻讟讜专 讘砖诪讬专讛 讝讜 讜讛讗讞专讬诐 讞讬讬讘讬诐:



讗专讘注讛 砖讜诪专讬诐 讗诇讜 讻讘专 讬讚注转 砖讚讬谞讬讛诐 砖诇砖讛 讜讛砖讜讻专 讚讬谞讜 谞讻诇诇 讘讚讬谉 砖讜诪专 砖讻专 讻诪讜 砖讬转讘讗专 讘诪拽讜诪讜:



讻讘专 讘讗专谞讜 砖讛诪拽讘诇 讗转 讛砖讜专 讘讚讬谉 砖诪讬专转 讗讞讚 诪讗专讘注讛 砖讜诪专讬诐 拽讘诇 注诇讬讜 诪谉 讛住转诐 砖诪讬专转 谞讝拽讬讜 讜砖诪讬专转 讙讜驻讜 讜讻砖诐 砖讗诐 讛讝讬拽 讛讜讗 讞讬讬讘 讘谞讝拽讬讜 讻讱 讗诐 讛讜讝拽 讞讬讬讘 诇砖诇诐 讻诇 讛讬讝拽讜 诇讘注诇讬诐 讜诪"诪 讗诐 讛讬讛 砖讜专 讝讛 谞讙讞谉 诪谉 讛住转诐 诇讗 拽讘诇 注诇讬讜 砖诪讬专转 讙讜驻讜 砖诇讗 注诇讛 注诇 讚注转讜 讗讞专 砖讛讜讗 谞讙讞谉 砖讬讝讚诪谉 诇讜 拽砖讛 讛讬诪谞讜:



拽爪转 讞讻诪讬 讛讚讜专讜转 砖诇驻谞讬谞讜 讞讜诇拽讬诐 讘拽爪转 讚讘专讬谞讜 诇讜诪专 砖诇讗 谞驻讟专 砖讜诪专 讞谞诐 讘砖诪讬专讛 驻讞讜转讛 诪谉 讛讻讜驻专 讗诇讗 诪谉 讛转砖诇讜诪讬谉 讻砖讛讝讬拽讜 讜诪谉 讛讛讬讝拽 讻砖讛讜讝拽讜 讜讗讬谉 讚讘专讬讛诐 谞专讗讬谉:



讗祝 讙讚讜诇讬 讛诪讞讘专讬诐 讻转讘讜 讘砖讜诪专讬诐 砖砖诪专讜 砖诪讬专讛 诪注讜诇讛 讜讬爪讗讜 讜讛讝讬拽讜 砖讛砖讜诪专讬诐 驻讟讜专讬诐 讜讛讘注诇讬诐 讞讬讬讘讬诐 讜讗讬谉 讛讚讘专讬诐 谞专讗讬谉 讻诇诇 讜讻讘专 讘讬讗专谞讜 诪注谞讬谞讬诐 讗诇讜 讘驻专拽 专讗砖讜谉:





砖讬讟讛 诪拽讜讘爪转

诪讻专讜 诪讻讜专. 驻讬专砖 专砖"讬 诇专讚讬讗 讻诇讜诪专 讚诇讛爪讬诇讜 诪诪讬转讛 讗讬谞讜 诪讻讜专. 讜诇驻讬 诪讛 砖驻讬专砖谞讜 讗驻讬诇讜 诇专讘讬 讬讛讜讚讛 讻谉. 讛专砖讘"讗 讝"诇. 
讜讝讛 诇砖讜谉 转诇诪讬讚讬 讛专"驻 讝"诇 诪讻专讜 诪讻讜专. 驻讬专砖 讛拽讜谞讟专住 讚讗驻讬诇讜 诇专讘谞谉 讚诇讗 讘注讜 诪讬转讛 讜讛注诪讚讛 讘讚讬谉 砖讜讬谉 讻讗讞转 讜诪讞讬讬讘 拽讟诇讗 讙诐 讻讬 诪讻专讜 诇讗讞专. 诪讻诇 诪拽讜诐 诇专讚讬讗 诪讻讜专 诇诇讜拽讞 讚诇专讘讬 讬讛讜讚讛 诇讗 诪讞讬讬讘 讛砖讜专 诪讬转讛 诪诪讻专讜 拽讜讚诐 砖谞讙诪专 讚讬谞讜. 讜讻谉 驻讬专砖 讘讛讚讬讗 讘驻专拽 拽诪讗 注讚 砖讬讛讗 诪讬转讛 讜讛注诪讚讛 讘讚讬谉 砖讜讬谉 讻讗讞转 讜驻讬专砖 讛拽讜谞讟专住 讘讘注诇讬诐 讗讞讚 诪砖诪注 诇讗驻讜拽讬 讗诐 诪讻专讜. 讜诇讗 谞讛讬专讗 讚讗诐 讻谉 诇讗 转诪爪讗 诇注讜诇诐 讗讚诐 砖讞讬讬讘 讘谞讝拽讬 砖讜专讜 讜诇注讜诇诐 讬诪讻专谞讜 讗讞专 谞讙讬讞转讜. 讜讘谞讬讝拽讬谉 谞诪讬 讘注讬 专讘讬 讬讛讜讚讛 诪讬转讛 讜讛注诪讚讛 讘讚讬谉 砖讜讬谉 讻讗讞转 讻讚讗诪专讬谞谉 讘驻专拽 拽诪讗. 诇讻讱 谞专讗讛 讚讛讗 讚讘注讬 专讘讬 讬讛讜讚讛 诪讬转讛 讜讛注诪讚讛 讘讚讬谉 砖讜讬谉 讻讗讞转 讘讘注诇讬诐 讘谞讬 讞讬讜讘 拽讗诪专 诇讗驻讜拽讬 讚讜拽讗 讛拽讚讬砖 讜讛驻拽讬专 讚诇讗讜 讘谞讬 讞讬讜讘讗 谞讬谞讛讜 讛拽讚砖 讜讛驻拽专 讗讘诇 讻砖诪讻专讜 诇讗讞专 讚讘专 讞讬讜讘 讛讜讗 讛砖谞讬 讻诪讜 讛专讗砖讜谉 讞砖讜讘 砖驻讬专 诪讬转讛 讜讛注诪讚讛 砖讜讬谉 讻讗讞转. 讜讛讗 讚拽讗诪专 讛讻讗 诪讻专讜 诪讻讜专 诇专讚讬讗 拽讗诪专 讜诇讗 诇讛驻讟专 讗祝 诇专讘讬 讬讛讜讚讛. 注"讻.
讜讻转讘 讛专"专 讗诇讬注讝专 诪讙专诪讬砖讗 讝"诇 讜讝"诇 诪讻专讜 诪讻讜专. 驻讬专砖 讛拽讜谞讟专住 诇专讚讬讗. 驻讬专砖 诪讛专讗"诇 砖讬讻讜诇 诇讞专讜砖 讜诇讜诪专 讜诪讛 诇讜 诇讛砖诪讬注谞讜 讛讬转专 讞专讬砖讛 注诇 讬讚讬 诪讻讬专讛. 讗诇讗 讚讘讗 诇讜诪专 讚诇讻讱 诇讗 讛讜讬 诪拽讞 讟注讜转 讜讗讞专 讙诪专 讚讬谉 讗驻讬诇讜 诇驻讬专讜砖 专讘讬谞讜 转诐 讘砖讘讬诇 专讙注 拽讟谉 诇讗 砖讚讬 讗讬谞讬砖 讝讜讝讬. 讜驻讬专讜砖 砖谞讬 砖讘拽讜谞讟专住 谞专讗讛 诇讜 砖讘砖讘讬诇 讞专讬砖讛 诇讘讚 讗讬谉 诪拽讞 拽讬讬诐. 讻转讜讘 讘转讜住驻讜转 讗讜 讗驻讬诇讜 诇砖讞讟讜 住讘讜专 讚砖专讬 讜诪讻诇 诪拽讜诐 诇讗 砖讞讟转讬讜 讚诪讬讚 讗讞专 砖拽谞讬转讬讜 讛讜讙讚 诇讬 讻讬 砖讞讟讜 讗住讜专. 讻转讜讘 讘转讜住驻讜转 讗住讜专 诇砖讛讜转讜 诇注谞讜转 讚讬谞讜 讜讗转讗 讙讜驻讬讛 讻专讘讬 讬注拽讘 讚讘住诪讜讱 讚讘注诇讬诐 诪转注谞讬谉 讘砖讛讬讬转 讚讬谉 砖讜讜专讬诐. 注"讻.


讛拽讚讬砖讜 诪讜拽讚砖 诪砖讜诐 讚专讘讬 讗讘讛讜. 讛专讗"讛 讝"诇. 讜讻谉 讻转讘 讛专讘 讛诪讗讬专讬 讝"诇 讜讝"诇 讛拽讚讬砖讜 诪讜拽讚砖 讜讘讬转 讚讬谉 诪讻专讬讞讬谉 讗讜转讜 诇驻讚讜转讜 讘砖讜讜讬讜 讜诇讬转谉 讚诪讬讜 诇讘讚拽 讛讘讬转 砖讛专讬 诇讗 讬专讚讛 注诇讬讜 拽讚讜砖转 诪讝讘讞 砖讛谞讜讙讞 砖讛诪讬转 驻住讜诇 讻诪讜 砖讘讬讗专谞讜 讜讗讞专 砖谞驻讚讛 讘讬转 讚讬谉 住讜拽诇讬谉 讗讜转讜 砖讛专讬 讗祝 砖诇 讛拽讚砖 注爪诪讜 砖讛诪讬转 谞住拽诇 诇讚注转 讞讻诪讬诐 讜讛谞讛谞讛 诪诪谞讜 拽讜讚诐 驻讚讬讜谉 诪注诇 讜讗诐 砖讞讟讜 讘砖专讜 诪讜转专 讘讗讻讬诇讛. 讗祝 讘讛驻拽专 谞专讗讛 砖讛讚讬谉 讻谉 砖拽讜讚诐 讙诪专 讚讬谉 讛驻拽专讜 讛驻拽专 讜讝讻讛 讛讝讜讻讛 诇诪讛 砖谞砖转诪砖 讘讜 讗讜 砖讗诐 砖讞讟讜 诪讜转专 诇讜 讘讗讻讬诇讛 讜讗讬谉 讻讗谉 讙讝诇 诇讗讞专 讙诪专 讚讬谉 讗讬谞讜 讛驻拽专 讜讗诐 谞砖转诪砖 讘讜 讛讝讜讻讛 讬讞讝讬专 讚诪讬 砖讻讬专讜转讜 讜讬讗住专讜 讘讛谞讗讛. 注"讻.


讚讗诐 讻谉 诇驻诇讜讙 讘讞诪抓 讘驻住讞. 驻讬专砖 讛拽讜谞讟专住 讜讗谞谉 拽讬讬诪讗 诇谉 讘讛讙讜讝诇 讚诇专讘谞谉 讜讻讜' 讻诪讜 砖讻转讜讘 讘转讜住驻讜转 注讚 讜拽砖讛 诇驻讬专讜砖讜 讚住讜讙讬讗 讚讛讻讗 讗讬转讗 谞诪讬 讜讻讜'. 讜讝讛讜 诇驻讬 诪讛 砖讛诐 讙讜专住讬诐 讻讗谉 专讘讗 讗讘诇 讙讬专住转 专讘讬谞讜 讞谞谞讗诇 讝"诇 诇讗 讙专讬住 专讘讗 讗诇讗 专讘讬谞讗 砖讛讜讗 讘转专讗 讜砖驻讬专 讬讚注 诇讛 诇讛讛讬讗 讘专讬讬转讗 讚讗讬讬转讬 专讘讛 讘专 砖诪讜讗诇. 讛专砖讘"讗 讝"诇.


讛砖转讗 讗转驻住转讬讛 诇转讜专讗讬. 驻讬专砖 专砖"讬 讗转驻住转讬讛 讘讬讚讬诐 砖诪住专转讜 诇讘讬转 讚讬谉 诇讚讜谞讜 讘住拽讬诇讛. 讜讝讛 转讬诪讛 讘注讬谞讬 讻讬讜谉 砖诪讞诇讜拽转谉 砖诇 专讘讬 讬注拽讘 讜专讘谞谉 讚讜拽讗 讘讛转驻讬住转讜 讘讬讚讬诐 讛讗讬讱 诇讗 驻讬专砖讜 讻谉 讘讛讚讬讗 讛转驻讬住讜 砖讜诪专 讜谞讙诪专 讚讬谞讜. 讜注讜讚 讗诐 讛转驻讬住讜 讘讬讚讬诐 诇讘讬转 讚讬谉 讛讗讬讱 讬讻讜诇 诇讛讜爪讬讗讜 诪讬讚 讘讬转 讚讬谉 诇讛讞讝讬专讜 诇讘注诇讬诐. 讗诇讗 谞专讗讛 讚讗驻讬诇讜 诇讗 讛转驻讬住讜 讘讬讚讬诐 讻诇 砖诇讗 讛讞讝讬专讜 注讚 砖诇讗 谞讙诪专 讚讬谞讜 讞砖讬讘 讻讗诇讜 讛转驻讬住讜 讘讬讚讬诐. 讜讗讬讻讗 诇诪讬讚拽 诪讗讬 砖谞讗 诪讞诪抓 讘驻住讞 讚讛转诐 谞诪讬 讗诪讗讬 诪讜讚讜 专讘谞谉 诇讬诪讗 诇讬讛 讗转 讙专诪转 诇讬 讛驻住讚讗 讚讗讬 讗讛讚专转 诇讬 讛讜讛 诪讝讘讬谞讗 诇讬讛 讗讬 谞诪讬 讗讻讬诇谞讗 诇讬讛. 讜注讜讚 专讘讬 讬注拽讘 谞诪讬 讚讗诪专 讛讻讗 诇驻讟讜专讗 讚砖讜诪专 讚诪爪讬 讗诪专 住讜祝 住讜祝 诪讙诪专 讛讜讬 讙诪专讬 诇讬讛 诇讚讬谞讬讛 砖诇讗 讘驻谞讬 诪讗讬 拽讗诪专 讚讛讗 诪爪讬 诪驻拽讬讚 诇诪讬诪专 诇讬讛 讗讬 讗讛讚专转讬讛 讛讜讛 砖讞讬讟谞讗 诇讬讛 注讚 砖诇讗 谞讙诪专 讚讬谞讜. 讜讛专讘讛 驻讬专讜砖讬诐 讚讞讜拽讬诐 谞讗诪专讜 讘讝讛 讜讛讟讜讘 砖讘讻讜诇谉 诪讛 砖驻讬专砖 讛专讗讘"讚 讝"诇 讚讛讗 讚讗诪专讜 专讘谞谉 讛讜讛 诪注专讬拽谞讗 讜讻讜' 讛讻讬 拽讗诪专 砖讘讬拽谞讗 诇讬讛 讚谞讛讚专 诇讗讙诪讗 砖讛讜讗 诪拽讜诐 诪专注讬转讜 讜讻讬讜谉 讚诇讗 讗讛讚专 讗驻住讚转讬讛 讜讗诇讜 诪注砖讛 讞讚砖 诇讗 拽讗 讟注讬谉 诇讬讛 诇讗 讛讘专讞转讜 诇讗讙诐 讜诇讗 砖讞讟转讜. 讗诇讜 讚讘专讬 讛专讘 讝"诇 讜讬驻讛 讗诪专 砖讗诇讜 讟注讬谉 诪注砖讛 讞讚砖 诪讗谉 诇讬诪讗 砖讛讬讛 注讜砖讛 讻谉. 讛专砖讘"讗 讝"诇.


讜讝讛 诇砖讜谉 讛专讗讘"讚 讝"诇 诇讗 讚讻讜诇讬 注诇诪讗 讗讜诪专讬诐 讘讗讬住讜专讬 讛谞讗讛 讛专讬 砖诇讱 诇驻谞讬讱 讚讗诐 诇讗 讻谉 诇讬驻诇讙讜 讘讞诪抓 讜注讘专 注诇讬讜 讛驻住讞 讻诇讜诪专 诇讬驻诇讙讜 专讘谞谉 讘讻讜诇讛 诪转谞讬转讬谉 讚讛讙讜讝诇 讘诪讟讘注 讜谞驻住诇 转专讜诪讛 讜谞讟诪讗转 讜讻讜'. 讗诇讗 讛讻讗 讘讛讗 拽诪讬驻诇讙讬 专讘谞谉 住讘专讬 驻讜砖注 讛讜讗 讘砖诪讬专转讜 讘砖注转 讙诪专 讚讬谞讜 讞讜抓 诪谉 讛驻砖讬注讛 砖驻砖注 讘砖诪讬专讛 专讗砖讜谞讛 讚讗诪专 诇讬讛 讗讬 诇讗 讗转驻住转讬讛 谞讬讛诇讬讛 讛讜讛 诪注专讬拽谞讗 诇讬讛 诇讗讙诪讗 拽讜讚诐 砖谞讙诪专 讚讬谞讜 讜诇讗 讛讬讜 讙讜诪专讬谉 讗转 讚讬谞讜 讜讗转 谞诪讬 诪讬讘注讬 诇讱 诇诪注讘讚 讛讻讬 讛诇讻讱 讻讬讜谉 砖驻砖注 讘讙诪专 讚讬谉 讻砖谞讙诪专 讚讬谞讜 诇砖讜诪专 谞讙诪专 讻讬 讛讜讗 讛讘讬讗 注诇讬讜 讛讗讬住讜专 诪讛 砖讗讬谉 讻谉 讘讞诪抓 讘驻住讞 讻讬 讛讙讝诇讛 讗讞转 讛讬讗 讜讘砖注转 讛讙讝诇讛 专讗讜讬 讛讬讛 诇讛砖讘讜谉 讜讻诇 砖讛讜讗 讘讛讬转专 讗讬谉 讘讜 讗诇讗 讙讝诇讛 讛专讗砖讜谞讛 讜讻砖讘讗 讝诪谉 讛讗讬住讜专 讻讗讬诇讜 讘讗 讻讗谉 讙讝诇讛 讗讞专转 讜讛讗讬住讜专 诪讗诇讬讜 讘讗 注诇讬讜 讜讘砖讜专 诇讬讻讗 诇诪讬诪专 讗讬讘注讬 诇讱 诇诪砖讞讟讬讛 诇专讘讬 讬注拽讘 诇驻讬 砖讗讬谉 讗讚诐 专砖讗讬 诇砖讞讜讟 砖讜专 砖讗讬谞讜 砖诇讜. 讗讬 谞诪讬 砖讜专 讻砖讛讘讬讗讜 诇讘讬转 讚讬谉 诪砖谞讙讞 讗讜 讗驻讬诇讜 讻砖讛讘讬讗讜 诇讘讬转讜 诇诪拽讜诐 砖讬讚 讘讬转 讚讬谉 诪爪讜讬讛 砖诐 讛驻住讬讚讜 讘讬讚讬诐 讗讘诇 讞诪抓 讻讚拽讗讬 拽讗讬. 注"讻. 讜驻讬专讜砖 专砖"讬 转讬诪讛 讚诪讛 诇讜 诇砖讜诪专 诇讛转驻讬住讜 讘讬讚讬诐 讜诇诪讛 诇讗 讬诪转讬谉 注讚 砖讬拽讞讜讛讜 讘讬转 讚讬谉. 讛专讗"砖 讝"诇.
讜专讬讘"讗 驻讬专砖 讚讗转驻住转讬讛 诇转讜专讗讬 诇讗讜 讚讜拽讗 讘讛转驻住讛 讘讬讚讬诐 讗诇讗 诪讛 砖诇讗 砖诪专讜 砖诇讗 讬讘讗 诇讬讚讬 讻讱 注诇 讝讛 讗讜诪专 讗转驻住转讬讛 讻诇讜诪专 讙专诪转 诇讜 诇讬转驻住 砖诇讗 砖诪专转讜 诪转驻讬住转 讘讬转 讚讬谉. 讜诪讛 砖诪讞诇拽讬诐 讘讬谉 砖讜专 讛讬讜爪讗 诇讬住拽诇 诇讞诪抓 砖注讘专 注诇讬讜 讛驻住讞 讜砖讗专 讗讬住讜专讬 讛谞讗讛 砖讗讜诪专 讘讛诐 讛专讬 砖诇讱 诇驻谞讬讱 讗祝 注诇 驻讬 砖诇讗 讛转驻讬住讜 讘讬讚讬诐 讝讛讜 诪驻谞讬 砖讘砖讜专 诪讞讬讬讘讜 讛诪驻拽讬讚 讘诪讛 砖讛讬讛 讬讻讜诇 诇讛爪讬诇 讻诪讜 砖讛讜讗 讘注讬谉 讚讛讜讛 诪爪讬 诇讗注专讜拽讬讛 诇讗讙诪讗 讜诇讗 讛讬讜 讙讜诪专讬谉 讗转 讚讬谞讜 讗讘诇 讘讞诪抓 砖注讘专 注诇讬讜 讛驻住讞 讗祝 注诇 驻讬 砖讬讻讜诇 讛讙讝诇谉 诇讛爪讬诇 诪谉 讛讗讬住讜专 注诇 讬讚讬 讛讞讝专讛 诇讘注诇讬诐 讜讬讗讻诇讜讛讜 讗讜 讬诪讻专讜讛讜 拽讜讚诐 讛驻住讞 讗讬谉 诇讞讬讬讘讜 诪讟注诐 讝讛 讻讬讜谉 砖讗讬谞讜 讬讻讜诇 诇讛爪讬诇讜 讜诇讛驻拽讬注讜 诪谉 讛讗讬住讜专 讻诪讜 砖讛讜讗 讘注讬谉. 讜讝讛讜 讻诪讜 讻谉 讟注诪讜 砖诇 专讘讬 讬注拽讘 砖驻讜讟专 讛砖讜诪专 讘诪讛 砖讬讗诪专 讛专讬 砖诇讱 诇驻谞讬讱 讗祝 注诇 驻讬 砖讛讬讛 讬讻讜诇 诇讛爪讬诇讜 诪谉 讛讗讬住讜专 注诇 讬讚讬 砖讛讬讛 诪讞讝讬专讜 诇讘注诇讬诐 讜讛讬讛 砖讜讞讟讜 讻讬 讻讬讜谉 砖讗讬谉 讬讻讜诇 诇讛驻拽讬注讜 诪讗讬住讜专 讙诪专 讚讬谉 讻诪讜 砖讛讜讗 讘注讬谉 讗诇讗 注诇 讬讚讬 砖讞讬讟讛 讗讬谉 诇讞讬讬讘讜 讘诪讛 砖诇讗 讛爪讬诇讜 诪谉 讛讗讬住讜专 讜诇讻讱 讬讻讜诇 诇讜诪专 诇讜 讛专讬 砖诇讱 诇驻谞讬讱 讘砖讜专 讛讬讜爪讗 诇讬住拽诇 诇专讘讬 讬注拽讘 讻诪讜 讞诪抓 诇专讘谞谉. 讜诇驻讬 讝讛 诇讗 讘讗 专讘讗 讘讛讙讜讝诇 拽诪讗 诇讬讬砖讘 讻专讘谞谉 住讜祝 讛讘讘讗 讚拽转谞讬 讘砖讜专 讛讬讜爪讗 诇讬住拽诇 讗讜诪专 诇讜 讛专讬 砖诇讱 诇驻谞讬讱 讚讗讬 讗驻砖专 诇讛注诪讬讚讛 讻诪讜转诐 讻讬讜谉 砖讙诐 讘诇讗 讛转驻住讛 讘讬讚讬诐 诇讗 讬讜讻诇 诇讜诪专 讛专讬 砖诇讱 诇驻谞讬讱 诇专讘谞谉 讚专讘讬 讬注拽讘 讗诇讗 讗专讬砖讗 讚讘讘讗 讚讞诪抓 讜注讘专 注诇讬讜 讛驻住讞 讜诪讟讘注 讜谞驻住诇 拽讗讬. 讜讗诐 转讗诪专 讜讛专讬 讬讻讜诇 诇砖诪讜专 讜诇讛爪讬诇 讛砖讜专 诪讗讬住讜专 讻诪讜 砖讛讜讗 讘注讬谉 讗诇讜 砖诪专讜 砖诇讗 讛讬讛 谞讜讙讞. 讜讬砖 诇讜诪专 讚诪讬讬专讬 砖谞讙讞 讘讗讜谞住 讗讘诇 讗诐 谞讙讞 讘驻砖讬注讛 讗驻讬诇讜 专讘讬 讬注拽讘 诪讞讬讬讘 注诇 砖讛讬讛 诇讜 诇砖诪专讜 诪谞讙讬讞讛 讝讜 砖讬讗住专 注诇 讬专讛 讗诐 谞讙讞 讜讻讬讜谉 砖诇讗 砖诪专讜 讞讬讬讘 讻诪讜 砖讞讬讬讘 讛砖讜诪专 讘谞讝拽讬 讛砖讜专 讜谞讻谞住 讘讛诐 转讞转 讛讘注诇讬诐. 讜讗诐 讛砖讜专 转诐 讜讛讝讬拽 讘驻砖讬注转 讛砖讜诪专 诇讗 讬驻讟专 讘讛讞讝专转 讛砖讜专 诇讘注诇讬诐 讗诇讗 讻砖讬讜爪讬讗讜 讘讬转 讚讬谉 讛砖讜专 诪讬讚 讛讘注诇讬诐 诇砖诇诐 讞爪讬 谞讝拽 诪讙讜驻讜 讬讞讝专讜 讘注诇讬诐 注诇 讛砖讜诪专. 讜讛讜讗 讛讚讬谉 谞诪讬 讛讻讗 讗诐 谞讙讞 讘驻砖讬注讛 诇讗 转讜注讬诇 讛讞讝专讛 诇讘注诇讬诐 讗讞专 讙诪专 讚讬谉 讗驻讬诇讜 诇专讘讬 讬注拽讘 讻讬讜谉 砖驻砖注 讛砖讜诪专 讘谞讙讬讞讛 讝讜. 讜讛讗 讚转谞讬讗 诇拽诪谉 讜讞讬讬讘讬谉 诇讛讞讝讬专 讚诪讬 砖讜专 诇讘注诇讬讜 讗驻讬诇讜 讘讛讞讝讬专讜 砖讜诪专 诇讘注诇讬讜 拽讗诪专 讚讗讬谉 讞讝专转讜 诪讜注诇转 讗驻讬诇讜 讛讞讝讬专讜 拽讜讚诐 讙诪专 讚讬谉 讻讬讜谉 砖谞讙讞 讘驻砖讬注讛. 讜诪讛 砖诪讜讻讬讞 讘讘专讬讬转讗 讘讗讜转讛 住讜讙讬讗 讚讛讙讜讝诇 拽诪讗 讚讗驻讬诇讜 诇专讘谞谉 讚专讘讬 讬注拽讘 讗住 讛讞讝讬专讜 砖讜诪专 诇讘注诇讬讜 拽讜讚诐 讙诪专 讚讬谉 诪讜讞讝专 讛讬讬谞讜 讘谞讙讬讞讛 讘讗讜谞住 讻讬 讛讱 讚砖诪注转讬谉. 讜拽砖讛 诇驻讬专讜砖讜 诪讗讬 谞驻拽讗 诪讬谞讛 讗诐 讬讻讜诇 诇讛爪讬诇 讻砖讛讜讗 讘注讬谉 讗讜 砖讬讻讜诇 诇讛爪讬诇讜 注诇 讬讚讬 讗讻讬诇讛 讜诪讻讬专讛 讜砖讞讬讟讛 讗讬 驻砖讬注讛 诪讬拽专讬 诪讛 砖诇讗 讛讞讝讬专讜 讜讛讬讜 诪爪讬诇讬谉 讗讜转讜 讛讘注诇讬诐 讻砖讛讜讗 讘注讬谉 讛讜讬讗 谞诪讬 驻砖讬注讛 讘讛爪诇讛 讗讞专转. 讜注讜讚 拽砖讛 讻讬讜谉 砖讘诪拽讜诐 砖讛讬讛 讬讻讜诇 诇讛爪讬诇 讛讚讘专 讻诪讜 砖讛讜讗 讘注讬谉 诪谉 讛讗讬住讜专 讗讬谉 讬讻讜诇 诇讜诪专 诇讜 讛专讬 砖诇讱 诇驻谞讬讱 讘讬谉 诇专讘谞谉 讘讬谉 诇专讘讬 讬注拽讘 讜诪讛 砖讬讻讜诇 诇讜诪专 讘砖讜专 讛谞住拽诇 讛专讬 砖诇讱 诇驻谞讬讱 讝讛讜 诇驻讬 砖诇讗 讛讬讛 讬讻讜诇 诇讛爪讬诇讜 讻诪讜 砖讛讜讗 讘注讬谉 讗诐 讻谉 讘转专讜诪讛 讜谞讟诪讗转 诇诪讛 砖讜谞讛 讘讛讙讜讝诇 注爪讬诐 讘诪砖谞讛 讜讘讘专讬讬转讗 砖讬讻讜诇 诇讜诪专 诇讜 讛专讬 砖诇讱 诇驻谞讬讱 讜讛诇讗 讛讬讛 讬讻讜诇 诇讛爪讬诇讛 诪讗讬住讜专 讟讜诪讗讛 讝讜 讻诪讜 砖讛讜讗 讘注讬谉 讗诇讜 讛讬讛 砖讜诪专讛 讘讟讜讘. 讜谞专讗讛 诇专"讬 诇驻专砖 讚讗驻讬诇讜 转驻住讜讛讜 诪讗诇讬讛谉 谞诪讬 讞讬讬讘 讚诪讛 砖谞讜驻诇 诇讬讚 讘讬转 讚讬谉 讞砖讜讘 讛讬讝拽 谞讬讻专 讜讻讜' 讻讻转讜讘 讘转讜住驻讜转. 讜诇驻讬 驻讬专讜砖 讝讛 讛讗讬 讚拽讗诪专 讗讬 讗讛讚专转讬讛 谞讬讛诇讬讛 讛讜讛 诪注专讬拽谞讗 诇讬讛 诇讗讙诪讗 诇讗讜 诪砖讜诐 谞转讬谞转 讟注诐 砖讛讬讛 讬讻讜诇 诇讛爪讬诇讜 注诇 讬讚讬 讻讱 讗讜诪专 讻谉 砖讗诐 讬砖 诇讞讬讬讘 讗转 讛砖讜诪专 讘诪讛 砖讛讬讛 讬讻讜诇 诇讛爪讬诇讜 诪讝讛 讛讛驻住讚 讗祝 注诇 驻讬 砖讗讬谞讜 谞讬讻专 讗诐 讻谉 诇专讘讬 讬注拽讘 谞诪讬 诇讬讞讬讬讘 诪讟注诐 讚讗讬 讗讛讚专转讬讛 谞讬讛诇讬讛 讛讜讛 砖讞讬讟 诇讬讛. 讜讘讻诇 讗讬住讜专讬 讛谞讗讛 讻讙讜谉 讞诪抓 讜注讘专 注诇讬讜 讛驻住讞 砖诪讜讚讬诐 讘讛诐 专讘谞谉 诇专讘讬 讬注拽讘 讛讬讛 诇讛诐 诇讞讬讬讘 诪讟注诐 讚讗讬 讗讛讚专转讬讛 谞讬讛诇讬讛 讛讜讛 讗讻讬诇 诇讬讛 讗讜 诪讝讘讬谉 诇讬讛 拽讜讚诐 讛驻住讞. 讗诇讗 讛讻讬 驻讬专讜砖讜 讗讬 讗讛讚专转讬讛 谞讬讛诇讬讛 讗讬 讘注讬谞讗 讛讜讛 诪注专讬拽谞讗 诇讬讛 诇讗讙诪讗 讜诇讗 讛讬讜 讘讬转 讚讬谉 讙讜诪专讬谉 讚讬谞讜 砖诇讗 讘驻谞讬讜 讜讻讜' 讻讻转讜讘 讘转讜住驻讜转. 讜讻谉 诪砖诪注 讘谞讬讝拽讬谉 讚讘讛讬讝拽 谞讬讻专 讗讬谉 讬讻讜诇 讜讻讜' 讻讻转讜讘 讘转讜住驻讜转. 注讚 砖讗讬谉 诇讱 砖谞讜讬 讙讚讜诇 诪讝讛 讗诇讜 讛讬讛 谞讬讻专 讜讘讛讗讬 讟注诪讗 谞诪讬 讗讬讻讗 诇驻诇讜讙讬 讘讬谉 砖讜专 砖讛专讙 讘专砖讜转 砖讜诪专 讜讘讬谉 讞诪抓 砖注讘专 注诇讬讜 讛驻住讞 讚讛讞讝讬专讜 诇讘注诇讬讜 讚砖讜专 砖讛专讙 拽讜讚诐 讙诪专 讚讬谞讜 诪讜讞讝专 诇讻讜诇讬 注诇诪讗 讜诇专讘讬 讬注拽讘 讗驻讬诇讜 诇讗讞专 讙诪专 讚讬谞讜 诪讜讞讝专 讜讻谉 讞诪抓 诪讜讞讝专 诇讻讜诇讬 注诇诪讗 诇砖讜专 转诐 讛诪讝讬拽 讘专砖讜转 砖讜诪专 砖讗驻讬诇讜 拽讜讚诐 讙诪专 讚讬谉 讜讻讜' 讻讻转讜讘 讘转讜住驻讜转. 转讜住驻讜转 砖讗谞抓.


讻转讜讘 讘转讜住驻讜转 讜讛砖转讗 诇驻讬 讝讛 谞讜讻诇 诇讛注诪讬讚 讻诇 讛讘讘讗 讚诪转谞讬转讬谉 讜讻讜'. 讜讗讜诪专 诪讛专讗"诇 讚注诇 讻专讞讱 诇讗 讗转讬讗 讻专讘谞谉 讚诪讚讘讗转讛 诇讗驻诇讜讙讬 讘讬谉 砖注转 讛讙讝诇讛 诇讛专讬 砖诇讱 诇驻谞讬讱 讘砖讜专 讛谞住拽诇 讛讜讬 诇讬讛 诇驻诇讜讙讬 讘讬谉 转驻住讜讛讜 讘讬转 讚讬谉 诇转驻住讜讛讜 讘讬讚讬诐. 注讜讚 讻转讜讘 讘转讜住驻讜转 讻讬讜谉 讚注诇 讬讚讬 驻砖讬注讛 谞驻诇 诇讬讚 讘讬转 讚讬谉. 驻讬专砖 诪讛专讗"诇 砖讛驻砖注 砖诇讗 讛讘专讬讞 讗讜转讜 诇讗讙诐 讚注"讻 诪注专讬拽谞讗 讛讜讬 注讬拽专 讛讟注诐 讻诇讜诪专 诇讛讻讬 讙诐 注转讛 讛讬讛 诇讱 诇讛讘专讬讞讜. 讜专"讬 讗讜诪专 砖讗讬谞讜 转诇讜讬 讘讝讛 讗诇讗 谞专讗讛 注诇 讬讚讬 驻砖讬注转讜 砖诇讗 砖诪专讜 诪诇讛讝讬拽 讘讗 诇讬讚讬 讘讬转 讚讬谉 讜讗驻讬诇讜 诪讘专讬讞讜 讜注砖讛 讻诇 诪讛 砖讛讬讛 讬讻讜诇 讜砖讜讘 讘讗 诇讘讬转 讚讬谉 讜讘讬讚诐 谞讬讻专 驻砖讬注讛 讛专讗砖讜谞讛 讚讗诐 讛讬讛 讗讙诐 诇讗 讛讬讜 讙讜诪专讬诐 讚讬谞讜 讘砖讘讬诇 讝讛 谞拽讟 讗讬 讗讛讚专转讬讛 诇讛讻讬 诪转讞讬讬讘 诪砖讜诐 驻砖讬注讛 讛专讗砖讜谞讛 讜诇专讘讬 讬注拽讘 讗祝 注诇 驻讬 讚驻砖注 诪讻诇 诪拽讜诐 诪讞诪转 驻砖讬注转讜 诇讗 讘讗 讛讬讝拽 谞讬讻专.
注讜讚 讻转讜讘 讘转讜住驻讜转 讜砖讜专 转诐 讚诪讝讬拽 讘专砖讜转 砖讜诪专 讗驻讬诇讜 拽讜讚诐 讙诪专 讚讬谉. 讗讜诪专 诪讛专讗"诇 讚爪专讬讱 专"讬 诇讚拽讚讜拽 讝讛 讚诇注讬诇 讙讘讬 砖讗诇讜 讘讞讝拽转 砖讛讜讗 转诐 拽讗诪专 讗讬 转诐 讛讜讛 诪注专讬拽谞讗 诇讬讛 讜诇讗 拽讗诪专 讛讜讛 诪讛讚专谞讗 诇讱 讚讗讬谞讜 诪讜讞讝专 诇讻讜诇讬 注诇诪讗. 讛"专 讗诇讬注讝专 诪讙专诪讬砖讗 讝"诇.
讗驻讬诇讜 讻诇讛讜 诇讬驻讟专讜 讚讜拽讗 诪讚诪讬 砖讜专 诇讘注诇讬诐 讜诪讻讜驻专 拽讗诪专 诇讬驻讟专讜 讗讘诇 讜讚讗讬 讛砖讜专 谞讛专讙 讗祝 讻讬 谞讙讞 讘讗讜谞住 讻讚诪砖诪注 诇注讬诇 驻专拽 讘' 讚转谞讬讗 讛谞讻谞住 诇讞爪专 讘注诇 讛讘讬转 砖诇讗 讘专砖讜转 讜谞讙讞讜 砖讜专讜 砖诇 讘注诇 讛讘讬转 讛砖讜专 讘住拽讬诇讛 讜讗讬谉 诇讱 讗讜谞住 讙讚讜诇 诪讝讛 讚拽讗 诪爪讬 诇诪讬诪专 诪讗讬 拽讗 讘注讬转 讘专砖讜转讬. 转诇诪讬讚讬 讛专"驻 讝"诇. 诇注讬诇.
讚砖诪专讬讛 砖诪讬专讛 驻讞讜转讛 讚讛讬讬谞讜 砖谞注诇 讘驻谞讬讛 讚诇转 砖专讗讜讬讛 诇注诪讜讚 讘专讜讞 诪爪讜讬讛 讚砖讜诪专 讞谞诐 驻讟讜专 诪讛讻诇 砖讛专讬 讻诇转讛 砖诪讬专转讜 讜讻诇 讛谞讱 讞讬讬讘讬谉 讘讻诇 讘讬谉 讘讻讜驻专 讘讬谉 诇讛讞讝讬专 砖讜专 诇讘注诇讬讜 讜诇讗讜 诇诪讬诪专讗 砖讗诐 砖诪专 砖诪讬专讛 诪注讜诇讛 讚讛讬讬谞讜 砖谞注诇 讘讚诇转 讛专讗讜讬讛 诇注诪讜讚 讘驻谞讬 讻诇 专讜讞 砖讜诪专 砖讻专 讜讛砖讜讻专 驻讟讜专讬谉 诪诇讛砖讬讘 诇讘注诇讬讜 讚讗诐 砖讜诪专 砖讻专 讜讛砖讜讻专 驻讟讜专讬谉 讗驻讬诇讜 讻砖讛拽讬驻讛 讞讜诪讛 砖诇 讘专讝诇 注讚 砖讬讛讗 讬讜砖讘 讜诪砖诪专 讜讻讚讗诪专讬谞谉 讘驻专拽 讛驻讜注诇讬诐 讜讛讻讗 讻诇讛讜 驻讟讜专讬谉 讚拽讗诪专 诪谉 讛讻讜驻专 拽讗诪专 讜诪砖讜诐 讛讻讬 讗讜拽诪讛 讗砖诪讬专讛 驻讞讜转讛 讚讛讗 讘诪注讜诇讛 讻诇讛讜 讛谞讱 谞诪讬 驻讟讜专讬谉. 讜讗讬 谞诪讬 砖诪讬专讛 驻讞讜转讛 谞拽讟 诪砖讜诐 专讘讜转讗 讚砖讜诪专 讞谞诐 砖讛讜讗 驻讟讜专 讘讻讱 诪谉 讛讻诇 讚讻诇转讛 砖诪讬专转讜. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 诪讻讜专 驻讬专砖 讛拽讜谞讟专住 讻讜' 讜住讘讜专 砖讬讻讜诇 诇讛砖讛讜转讜 诇注砖讜转 讘讜 讻讜' 注讻"诇 讚讻讬讜谉 讚诇砖诐 诪讻专 谞转谉 诇讜 讛诪注讜转 讜诇讗 诇砖诐 诪转谞讛 讗讬谉 诇谞讜 诇转诇讜转 讗诇讗 讘诪拽讞 讟注讜转 诪砖讗"讻 诇注讬诇 讘诇讗 谞讙诪专 讚讬谞讜 讻讬讜谉 讚讗讬讻讗 诇诪转诇讬 诇诪讻专 讙诪讜专 诇砖讞讟讜 诪讬讚 讗讬谉 诇谞讜 诇转诇讜转 讘诪拽讞 讟注讜转 讜拽"诇:


讘讚"讛 讞讜抓 诪砖"讞 讛"讛 讚讛诪"诇 讻讜诇谉 驻讟讜专讬谉 讘砖诪专讜 砖诪讬专讛 诪注讜诇讛 讻讜' 注讻"诇 讛讬讬谞讜 诇诪讗讬 讚诪住讬拽 讛讗 诪谞讬 专"讗 讜诪砖诇诪讬谉 讻讜驻专 讗祝 讘砖诪专讜 砖诪讬专讛 诪注讜诇讛 讻驻专砖"讬 诇拽诪谉 讗讘诇 诇诪讗讬 讚住"讚 讛砖转讗 讚住讙讬 讘砖诪讬专讛 诪注讜诇讛 诇注谞讬谉 讻讜驻专 讻诪"砖 讛转讜住驻讜转 讘住诪讜讱 讚讛讗 讚驻专讬讱 讗讬 讚谞讟专讬讛 讻讜诇讛讜 谞驻讟专讬讛 讛讬讬谞讜 讚讗驻讬诇讜 砖讜讗诇 诇讬驻讟专 诪讻讜驻专 讗"讻 诇讗 讛"诪 诇诪转谞讬 讛讻讗 砖诪专讜 砖诪讬专讛 诪注讜诇讛 讚讗"讻 诇讗 讛讜讜 诪砖诇诪讬谉 讻讜驻专 讜讘住讜祝 驻讬专拽讬谉 谞诪讬 谞专讗讛 诪讚讘专讬 讛转讜住' 讚诇诪讗讬 讚诪住讬拽 谞诪讬 讛讗 诪谞讬 专"讗 住讙讬 讘砖诪讬专讛 诪注讜诇讛 讜讗"讻 诇讗 讛"诪 诇诪转谞讬 讻诇诇 砖诪讬专讛 诪注讜诇讛 讜讚讜"拽:





讞讻诪转 砖诇诪讛

讙诪' 专' 讟专驻讜谉 讛讬讗 讚讗诪专 诪砖讜谞讛 拽专谉 谞"讘 驻讬专讜砖 转诐 讘拽专谉 拽专谉 诪砖讜谞讛 讜注"讻 诪砖诇诐 拽专谉 转诐 讞爪讬 谞讝拽 讗驻讬诇讜 讛讻讬 讘专砖讜转 讛谞讬讝拽 诪砖诇诐 谞讝拽 砖诇诐:


砖诐 讻讬讜谉 讚讘注讬讗 爪谞讬注讜转讗 诪专讜讜讞讗 讚讞爪专 诪住诇拽讬 谞驻砖讬讬讛讜 讻讜' 讻爪"诇:


转讜住' 讘讚"讛 讗注"讙 讻讜' 讜讛讬讛 讚讜诪讛 诇驻讟讜专 讻讜' 砖讜专 讗讬谉 住讘专讗 讻讜' 讻爪"诇:





专砖"砖

专砖"讬 讚"讛 讛拽讚讬砖讜 诪讜拽讚砖 讜谞"诪 讚讗讬 诪转讛谞讬 诪讬谞讬讛 诪注诇. 讘转砖讜讘转 讞"住 讞诇拽 讗讜"讞 住讬' 拽"驻 驻讬' 讻讜讜谞转讜 讚讝讛 讜讚讗讬 讚讗讬谞讜 谞驻讟专 诪住拽讬诇讛 诪讞诪转 讛拽讚讬砖讜 讗诇讗 讙讜诪专讬谉 讚讬谞讜 讗讞"讻 讜住讜拽诇讬谉 讗讜转讜 讜讗注"讙 讚讻转讬讘 砖讜专 专注讛讜 讜诇讗 砖诇 讛拽讚砖 讛讬讬谞讜 讘讛讜拽讚砖 拽讜讚诐 砖谞讙讞 讻讜' 注"砖 讜谞驻诇讗转讬 注诇讬讜 讗讬讱 谞注诇诐 诪讻"转 讛讙诪专讗 讚诇注讬诇 讘住诪讜讱 讚诇专讘谞谉 讗驻讬' 讛拽讚讬砖 讜讗讞"讻 谞讙讞 讘住拽讬诇讛 (讜拽专讗 讚砖讜专 专注讛讜 砖讛讘讬讗 转诪讜讛 讚讛讜讗 讻转讜讘 讘讛诪讬转 砖讜专). 讜诇专"讬 讗驻讬' 谞讙讞 讜讗讞"讻 讛拽讚讬砖 驻讟讜专 讜驻专砖"讬 砖讘讻讗谉 讛讜讗 诇专讘谞谉 讻诪砖"讻 讘讚讘讜专 讛拽讜讚诐:



转讚"讛 讛砖转讗. 讜拽砖讛 诇驻讬' 讚讗诐 讝讛 讛讛讬讝拽 诇讗 讛讜讬 谞讝拽 谞讬讻专 讗驻讬' 讗转驻住讬讛 讘讬讚讬诐 诇讗 讬转讞讬讬讘 讻讜'. 讜谞专讗讛 讟注诪诐 讚诇"讚 诇讛诪讟诪讗 讻讜' 讚讞讬讬讘 讘诪讝讬讚 诪砖讜诐 讚讝讛 诇讗 讛讜讬 讗诇讗 讙专诪讗 讜注讜讚 讚讛转诐 讟注诪讗 诪砖讜诐 拽谞住讗 讻讚讬 砖诇讗 讬讛讗 讻讗讜"讗 讻讜' (讙讬讟讬谉 谞讙) 讜讛讻讗 讗讚专讘讛 诪爪讜讛 拽注讘讬讚 讘诪讗讬 讚诪住专讬讛 诇讘"讚 讜注"砖 讘转讚"讛 砖诇讗 讜讛诪诇"诪 讘驻"讙 诪讛诇' 讙讝讬诇讛 谞转拽砖讛 讘讚讘专讬讛诐 讗诇讜:



讘讗"讚 讜注讜讚 讚讗诐 讛讜讗 驻讟讜专 讻讜' 讻砖诪转驻讬住 讗讜转讜 讘讬讚讬诐 谞诪讬 驻讟讜专. 讻爪"诇:



讘住讛"讚 诇讛讞诇讬讟 诇讜 诪讬讚 诇专"注 讜诇讛砖转注讘讚 讘讜 诇专讬"砖 诇讙讘讜转 诪讙讜驻讜. 讻"谞 讚爪"诇:



转讚"讛 讗驻讬诇讜 讜砖讜讗诇 讻讜' 讚讞讬讬讘 诇砖诇诐 讚诪讬 砖讜专 诇讘注诇讬诐 诪"诪 讻讜驻专 讗"诪. 诪讜讻讞 讚讗祝 讘砖诪讬专讛 诪注讜诇讛 讚驻讜讟专转讜 诪谉 讛讻讜驻专 诪"诪 讛砖讜专 谞住拽诇 讜讻"诪 诇拽诪谉 讘讙诪专讗 讘住诪讜讱 (注"讘) 讚诇专"讬 讚住讙讬 讘砖诪讬专讛 驻讞讜转讛 诇诪讜注讚 诇诪讬驻讟专讬讛 诪讛"讻 诇住拽讬诇转 讛砖讜专 诇讗 诪讛谞讬. 讜诇讻讗讜专讛 讟注诪讗 讘注讬 讚讛讗 讻转讬讘 讜诇讗 讬砖诪专谞讜 讻讜' 讛砖讜专 讬住拽诇 讜诪谞诇谉 讚砖讚讬谞谉 诇讬讛 讗讻讜驻专 讜诇讗 讗住拽讬诇讛 讜讙诐 诇专讘讛 诇注讬诇 讛讜拽砖讜 讗讛讚讚讬 住拽讬诇讛 讜讻讜驻专. 讗诪谞诐 讙讚讜诇讛 诪讝讜 诪爪讬谞讜 (诇注讬诇 讻讙 讘) 讚讗驻讬' 讘讞爪专 讛诪讝讬拽 讛砖讜专 讘住拽讬诇讛 (讜诪讻讜驻专 驻讟讜专) 讜讗诪专讬' 砖诐 讚诇注谞讬谉 拽讟诇讗 诇讗 讗诪专讬' 讜讛讜讗 诪砖讜诐 讚住拽讬诇转讜 讗讬谞谞讛 诇注讜谞砖 讘注诇讬讜 讚讗驻讬' 砖讜专 砖诇 讛拽讚砖 讙"讻 讘住拽讬诇讛 诇专讘谞谉 讚专"讬 诇注讬诇 讗诇讗 讚讛讜讗 讻诪讜 讚讗"专 诇住拽讜诇 讛专讜讘注 讜讛谞专讘注 注讬' (诇注讬诇 诪 讘). 讜讘讝讛 讗"砖 讘驻砖讟讬' 讛讗 讚讻转讬讘 转谞讗讬 讚讜诇讗 讬砖诪专谞讜 讘诪讜注讚 讜诇讗 讘转诐 诪砖讜诐 讚诇讗 拽讗讬 专拽 讗讻讜驻专 讜讘转诐 讚诇讬讻讗 讻讜驻专 讝讜诇转 住拽讬诇转 讛砖讜专 讜诇讝讛 讗驻讬' 砖诪专讜 诇讗 诪讛谞讬 讜讘谞讙讬讞转 砖讜专 讚诇"讻 谞诪讬 讜诇讗 讬砖诪专谞讜 讘转诐 讛讜讗 诇驻讬 诪讗讬 讚拽讬"诇 讚驻"谞 拽谞住讗 诪砖讜诐 讚讘讞讝拽转 砖诪讜专 拽讬讬诪讬 讗"讻 讛专讬 砖诪讜专 讛讜讗:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诪讻讜专 讻讜'. 讚诪讞讬讬诐 诇讗 诪转住专. 注讬' 讝讘讞讬诐 注讗 注"讗 转讜讚"讛 讗驻讬诇讜:





驻谞讬 讬讛讜砖注

讘驻专砖"讬 讘注诪讜讚 讛拽讜讚诐 讗诐 注讚 砖诇讗 谞讙诪专 讚讬谞讜 讜讻讜' 讜讗驻讬诇讜 诇专讘谞谉 讚诇讗 讚专砖讬 讘讘注诇讬诐 讜讻讜' 讜讘讚"讛 诪讻讜专 讛讜讗 诇专讚讬讗 注讻"诇. 诪砖诪注 讚诇专"讬 讚讚专讬砖 讜讛讜注讚 讘讘注诇讬讜 住讜讘专 讚砖讜专 砖讛诪讬转 注讚 砖诇讗 谞讙诪专 讚讬谞讜 诪讻讜专 诇讙诪专讬 讜驻讟讜专 诪诪讬转讛 讜诇讗 讬讚注转讬 诪讗讬谉 讛讜爪讬讗 讻谉 讚讚诇诪讗 讙讘讬 谞讙讞 讜讛拽讚讬砖 讗讜 讛驻拽讬专 驻讜讟专 专"讬 诪砖讜诐 讚诇讬转 诇讬讛 讘注诇讬诐 讻诇诇 讘砖注转 讙诪专 讚讬谉 讜拽专讗 讚讜讛讜注讚 讘讘注诇讬讜 诪砖诪注 讚讘注讬谞谉 讘注诇讬诐 讗驻讬诇讜 讘砖注转 讙诪"讚 讗讘诇 讘谞讙讞 讜诪讻专 讚讗讬转 诇讬讛 讘注诇讬诐 诪谞"诇 讚驻讜讟专 专"讬 讜注"拽 讚讗"讻 讗诪讗讬 谞拽讟 专"讬 谞讙讞 讜诇讘住讜祝 讛拽讚讬砖 讛"诇 诇诪注讟 谞讙讞 讜诇讘住讜祝 诪讻专 讚讛讜讬 专讘讜转讗 讟驻讬 讜讬"诇 讚专砖"讬 讚讬讬拽 诪讚谞拽讟 专"讬 讘诇讬砖谞讬讛 注讚 砖转讛讗 诪讬转讛 讜讛注诪讚讛 讘讚讬谉 砖讜讜讬谉 讻讗讞讚 诇砖讜谉 讻讗' 诪砖诪注 砖爪专讬讱 砖讬讛讗 诇讜 讗讜转谉 讘注诇讬诐 讙讜驻讗 砖讛讬讜 讘砖注转 谞讙讬讞讛 讜讻"谞 诪诇砖讜谉 专砖"讬 讘驻"拽 讚祝 讬"讙 注"砖 讗诇讗 讚诪"诪 拽讜砖讬讗 讛砖谞讬讛 讘诪拽讜诪讛 注讜诪讚转 讜讬砖 诇讬讬砖讘 讜拽"诇:


讘转讜住驻讜转 讘讚"讛 诪讻讜专 驻讬' 讘拽讜谞讟专住 讜讻讜' 讜讘诪讛讚讜专讗 讗讞转 驻讬专砖"讬 讜讻讜' 讛讬讛 诇讱 诇砖讜讞讟讜 讻讬讜谉 砖讬讚注转 砖讛专讙 讻讜' 注讻"诇. 诇讻讗讜专讛 谞专讗讛 讚诪讛 砖讛讜爪专讱 诇驻专砖 讚讗讬讬专讬 砖讬讚注 讛诇讜拽讞 讛讬讬谞讜 讻讬 讛讬讻讬 讚转讬转讬 讗驻讬诇讜 讻专讘 讚住"诇 讘驻专拽 讛驻专讛 讛诪讜讻专 砖讜专 诇讞讘讬专讜 讜谞诪爪讗 谞讙讞谉 讛专讬 讝讛 诪拽讞 讟注讜转 讗讘诇 诇砖诪讜讗诇 讚讗诪专 讬讻讜诇 砖讬讗诪专 诇砖讞讬讟讛 诪讻专转讬讜 诇讱 讗"讻 讛"谞 讗驻讬诇讜 诇讗 讬讚注 讛诇讜拽讞 砖讛砖讜专 讛诪讬转 讗转 讛讗讚诐 讜讗讞"讻 谞讜讚注 诇讜 讗驻"讛 诇讗 讛讜讬 诪拽讞 讟注讜转 诪砖讜诐 砖讬讻讜诇 诇讜诪专 诇砖讞讬讟讛 诪讻专转讬讜 诇讱 讗讘诇 讘讗诪转 谞专讗讛 讚诇讬转讗 诇讛讗讬 住讘专讗 讚讚讜拽讗 讙讘讬 讛诪讜讻专 砖讜专 讜谞诪爪讗 谞讙讞谉 砖讗讬谉 讛讚讘专 讘专讬 砖讬讝讬拽 讛砖讜专 注讜讚 讜诇讗 讛"诇 诇讛诪讜讻专 诇驻专砖 讛讚讘专 诇诇讜拽讞 讻讬讜谉 砖住讘专 砖诇拽讞讜 诇砖讞讬讟讛 诪砖"讛 拽讗诪专 砖诪讜讗诇 讚诇讗 讛讜讬 诪拽讞 讟注讜转 讗讘诇 讛讻讗 砖讛砖讜专 讛诪讬转 讗讚诐 讜讻诇 砖注讛 注讜诪讚 讛砖讜专 诇讛讘讬讗讜 诇讘"讚 讜诇讙诪讜专 讚讬谞讜 诇住拽诇讜 讗"讻 讗驻讬诇讜 砖诪讜讗诇 诪讜讚讛 讜讗驻讬诇讜 讛讬讻讗 砖讛诇讜拽讞 讛讜讗 讙讘专讗 讚讝讘讬谉 诇砖讞讬讟讛 讗驻"讛 讛讜讬 诪拽讞 讟注讜转 讚讻讬讜谉 砖讛诪讜讻专 讬讚注 砖讛砖讜专 讛讜讗 讘专 拽讟诇讗 讜讛诇讜拽讞 讗讬谞讜 讬讜讚注 讛"诇 诇诪讜讻专 诇讛讜讚讬注 诇诇讜拽讞 砖讬砖讞讟谞讜 转讬讻祝 讜诇讗 讬砖讛讛 讗讜转讜 讻诇诇 诇讻讱 讛讜爪专讱 专砖"讬 诇驻专砖 讚讗讬专讬 砖讛诇讜拽讞 讙"讻 讬讜讚注 讜拽"诇:


讘讙诪专讗 讛讞讝讬专讜 砖讜诪专 诇讘注诇讬诐 讗讬谞讜 诪讜讞讝专 讻讜'  谞专讗讛 讚诇诪讗讬 讚诪住拽讬谞谉 讚讟注诪讗 讚专讘谞谉 讚讗诪专讬 讗讬谞讜 诪讜讞讝专 讛讜讗 诪砖讜诐 讚讗"诇 讗转驻住转讬讛 诇转讜专讗讬 讜讻讜' 讗"讻 诇驻"讝 诇讗 砖谞讬 诇谉 讘讬谉 讗诐 砖诪专讜 讛砖讜诪专 讻专讗讜讬 诇讻诇 讗' 讻讚讬谞讜 讗讜 讗诐 诇讗 砖诪专讜 讻诇诇 讚讘转专讜讜讬讬讛讜 驻诇讬讙讬 专"讬 讜专讘谞谉 讚诇专讘谞谉 讗驻讬诇讜 砖诪专讜 讻专讗讜讬 讗驻"讛 讞讬讬讘 诇砖诇诐 讚诪讬 讛砖讜专 诇讘注诇讬讜 讚诪讛 诇谞讜 讘砖诪讬专转讜 讻讬讜谉 砖住讜祝 住讜祝 驻砖注 讘诪讛 砖讛转驻讬住 讛砖讜专 讘讬讚讬诐 诇讘"讚 诇驻专砖"讬 讜诇讛转讜住驻讜转 谞诪讬 讛讜讬 驻砖讬注讛 讗祝 注诇 讙讘 砖诇讗 讛转驻讬住讜 讘讬讚讬诐 讚讛"诇 诇砖诪专讜 砖诇讗 讬讜讻诇讜 讛讘"讚 诇转讜驻住讜 讜诪砖转驻住讜 讛"诇 讛讬讝拽 谞讬讻专 讜诪讻"砖 讻砖诇讗 砖诪专讜 讻专讗讜讬 讚诪讞讬讬讘讬 专讘谞谉 讜诪讬讛讜 讗诐 讛讞讝讬专讜 注讚 砖诇讗 谞讙诪专 讚讬谞讜 讗驻讬诇讜 诇讗 砖诪专讜 讻专讗讜讬 讛专讬 讛讜讗 诪讜讞讝专 讜讛砖讜诪专 驻讟讜专 诪砖讜诐 讚讗"诇 讛专讬 砖诇讱 诇驻谞讬讱 讻讬讜谉 砖讛讗讬住讜专 讘讗 诪讗诇讬讜 讜讙诐 讛讜讬 讛讬讝拽 砖讗讬谞讜 谞讬讻专 讜注讜讚 砖讗讬谉 讻讗谉 讛讬讝拽 讻诇诇 砖讛专讬 讬讻讜诇 诇砖讜讞讟讜 讗讘诇 专"讬 讚住"诇 讗祝 诪砖谞讙诪专 讚讬谞讜 诪讜讞讝专 讛讬讬谞讜 讙"讻 讗驻讬诇讜 驻砖注 讘砖诪讬专转讜 讻讬讜谉 讚住讜祝 住讜祝 诇讗 讙专注 诪讙讝诇谉 讚讗"诇 讛专讬 砖诇讱 诇驻谞讬讱 诇专"讬 讗驻讬' 讘砖讜专 讛讬讜爪讗 诇讬住拽诇 讚讗祝 注诇 讙讘 讚驻砖注 诪注讬拽专讜 诪"诪 讛专讬 讛讜讗 诪讞讝讬专讜 讘注讬谉 讜讛讬讝拽 砖讗讬谞讜 谞讬讻专 讛讜讬 诪讛 砖讗住讜专 讘讛谞讗讛 讜讛转驻讬住讛 诇讗 诪注诇讛 讜诇讗 诪讜专讬讚' 讚谞讬诪讗 讚讛讜讬 诪讝讬拽 讘讬讚讬诐 诇驻专砖"讬 讜诇转讜住驻' 讛讬讝拽 讛谞讬讻专 讻讬讜谉 讚住"诇 诇专"讬 讙讜诪专讬谉 讚讬谞讜 砖诇 砖讜专 砖诇讗 讘驻谞讬讜 讗"讻 讗诐 诇讗 讛讞讝讬专讜 讻诇诇 讗驻讬诇讜 专"讬 诪讜讚讛 讚讛砖讜诪专 讞讬讬讘 讗驻讬诇讜 讗诐 砖诪专讜 讻专讗讜讬 讚诪"诪 驻砖注 讘诪讛 砖诇讗 讛讞讝讬专讜 转讬讻祝 讗讞专 讛谞讙讬讞讛 讜讗讝 讛讬讜 讛讘注诇讬诐 砖讜讞讟讬诐 讗讜转讜 讜讗祝 注诇 讙讘 讚讗诐 讛讞讝讬专讜 诪砖谞讙诪专 讚讬谞讜 诪讜讞讝专 诇专"讬 讜诇讗 讗诪专讬谞谉 讛"诇 诇砖讜诪专 诇砖讞讟讜 拽讜讚诐 砖谞讙诪专 讚讬谞讜 讛讬讬谞讜 诪砖讜诐 讚诪驻谞讬 讻讱 诇讗 诪爪讬谞讜 诇讞讬讬讘讜 讚住讜祝 住讜祝 讛专讬 讛讜讗 诪讞讝讬专讜 讘注讬谉 讜讗讜诪专 讛专讬 砖诇讱 诇驻谞讬讱 讗讘诇 讻砖谞住拽诇 讛砖讜专 讜讚讗讬 驻砖讬注讛 讙诪讜专讛 讛讬讗 讚讛"诇 诇砖讜讞讟讜 讜讛砖讘讛 谞诪讬 诇讗 诪拽讬讬诐 讻诇诇 讜讻"谞 诪诇砖讜谉 讛专诪讘"谉 讘住' 诪诇讞诪讜转 注"砖:


讘转讜住驻讜转 讘讚"讛 讛砖转讗 讗转驻住转讬讛 诇转讜专讗讬 讜讻讜' 讜谞专讗讛 诇专"讬 讻讜' 讚诪讛 砖谞驻诇 诇讬讚 讘"讚 讞砖讜讘 讛讬讝拽 谞讬讻专 讜讻讬讜谉 讚注"讬 驻砖讬注讛 讜讻讜' 注讻"诇. 驻讬' 讚讻讬讜谉 讚诪砖注讛 砖谞驻诇 诇讬讚 讘"讚 驻拽注讜 砖诐 讛讘注诇讬诐 讛专讗砖讜谞讬诐 诪诪谞讜 诇讗 砖讬讬讱 诇讜诪专 讛专讬 砖诇讱 诇驻谞讬讱 砖讛专讬 讗讬谞讜 砖诇讜 诪讞讝讬专 诇讜 讜讻讬讜谉 砖讚讘专 讝讛 谞注砖讛 讘驻砖讬注转讜 讘诪讛 砖诇讗 讛注专讬拽讜 诇讗讙诪讗 诪诪讬诇讗 诪讞讬讬讘 讗祝 注"讙 砖诇讗 驻砖注 讘砖诪讬专转讜 讜拽"诇 讜讻谉 驻讬专砖 讛专诪讘"谉 讘住' 诪诇讞诪讜转 注"砖:


讘讗"讚 讜砖讜专 转诐 讚诪讝讬拽 讘专砖讜转 砖讜诪专 讗驻讬诇讜 拽讜讚诐 讙诪"讚 讜讻讜' 讜讛"诇 讛讬讝拽 谞讬讻专 砖讛讜讗 诪讜驻住讚 砖谞驻诇 讘专砖讜转 讗讞专讬诐 讜诇讗 讬讻讜诇 诇讜诪专 讛砖"诇 注讻"诇. 谞"诇 砖讝讛 谞诪砖讱 诇诪"砖 诇驻谞讬 讝讛 讚讛注讬拽专 转诇讜讬 讘讛讬讝拽 谞讬讻专 诇讻讱 讻转讘 讚讘讻讛"讙 讻"注 诪讜讚讜 讚讛讬讝拽 谞讬讻专 讛讜讗 讚讻讬讜谉 砖注"讬 驻砖讬注转讜 砖诇讗 砖诪专讜 讻专讗讜讬 谞讙讞 讜诪讬讚 讗讞专 讛谞讙讬讞讛 讬爪讗 讛砖讜专 诪专砖讜转讜 讜专砖讜转 讛讘注诇讬诐 谞诪讬 驻拽注 诪讬谞讬讛 讗诇讗 砖诐 讛谞讬讝拽 注诇讬讜 诇讛讻讬 诇讗 诪爪讬 诇诪讬诪专 讛砖"诇 讚讛讗 诇讗讜 讚讬讚讬讛 讛讜讗 讗诇讗 讚谞讬讝拽 讜讗祝 注诇 讙讘 讚诇专"讬 讗祝 注"驻 砖驻砖注 讛砖讜诪专 讘砖诪讬专讛 讗驻"讛 诪爪讬 讗诪专 讛砖"诇 讗祝 注诇 讙讘 砖讛转驻讬住讜 讘"讚 讛讬讬谞讜 诪砖讜诐 讚转驻讬住转 讘"讚 诇讗 讞砖讬讘 诇专"讬 诪讬讚讬 讻讬讜谉 砖讗讬谉 诇讛诐 讞诇拽 讘讜 讗诇讗 讗讬住讜专 讛谞讗讛 讘注诇诪讗 讛讜讗 讚讗专讻讬讘讜 注诇讬讛 讛讘"讚 讜讘讝讛 诇讗 驻砖注 讛砖讜诪专 诪砖讜诐 讚讙讜诪专讬谉 讚讬谞讜 砖诇 砖讜专 砖诇讗 讘驻谞讬讜 讜砖诐 讘注诇讬诐 诇讗 驻拽注 讘讝讛 讜讛讬讝拽 砖讗讬谞讜 谞讬讻专 诪讬拽专讬 讻诪讜 讞诪抓 讘驻住讞 讗讘诇 讛讻讗 注"讬 驻砖讬注转 讛砖讜诪专 砖诇讗 砖诪专讜 讻专讗讜讬 讬爪讗 讛砖讜专 诇讙诪专讬 诇专砖讜转 讛谞讬讝拽 诇讗 诪爪讬 诇诪讬诪专 讛砖"诇 讚诪诪讜谞讗 讚诇讗讜 讚讬讚讬讛 讛讜讗 诪讞讝讬专 讜讗祝 注诇 讙讘 讚拽讬"诇 砖讜专 转诐 注讚 砖诇讗 谞讙诪专 讚讬谞讜 砖讞讟讜 诪讛 砖注砖讛 注砖讜讬 诇讗 诪爪讬 讛砖讜诪专 诇诪讬诪专 讛专讬谞讬 诪讞讝讬专讜 诇讱 砖讞讟讛讜 诪讬讚 讗讜 注专讜拽 讗讜转讜 诇讗讙诪讗 讜转讬驻讟专 讜讚讗讬 讚诇讗 诪爪讬 讛砖讜诪专 诇诪讬诪专 讛讻讬 砖讛专讬 讬讗诪专讜 讘注诇讬诐 讻讬讜谉 砖诪谉 讛讚讬谉 讬砖 诇谞讬讝拽 讞诇拽 讘讜 讗讬谉 讗谞讜 专讜爪讬诐 诇讛驻住讬讚 讞诇拽讜 讘讬讚讬诐 讜诇讬讛谞讜转 诪砖诇 讗讞专讬诐 讘注诇 讻专讞诐 讜讗诐 讗转讛 专讜爪讛 诇注砖讜转 讻谉 转谉 诇谞讜 讛讚诪讬诐 讜注砖讛 讘砖讜专 讻诪讜 砖转专爪讛 谞诪爪讗 讚讻诇 讝讛 讻砖驻砖注 讛砖讜诪专 讘砖诪讬专转讜 讚讜拽讗 讗讘诇 讻砖诇讗 驻砖注 讛砖讜诪专 讘砖诪讬专转讜 讜讛讞讝讬专讜 拽讜讚诐 砖谞讙诪专 讛讚讬谉 诇讬转 讚讬谞讗 讜诇讬转 讚讬讬谞讗 砖驻讟讜专 讚诪讗讬 讛"诇 诇诪讬注讘讚 讗诇讗 讗诐 讛讞讝讬专讜 诇讗讞专 砖谞讙诪专 讚讬谞讜 讬砖 诇讛住转驻拽 讜诪住讘专讗 讛讬讛 谞专讗讛 讚驻讟讜专 砖讛专讬 诇讗 驻砖注 讻诇讜诐 砖砖诪专讜 讻专讗讜讬 讜诪讛 砖诇讗 讛讞讝讬专讜 拽讜讚诐 砖谞讙诪专 讚讬谞讜 谞诪讬 诇讗 诪讬拽专讬 驻砖讬注讛 讚注"讻 诇讗 诪讬讞讬讬讘讬 专讘谞谉 注"讬 讚讗转驻住转讬讛 诇转讜专讗讬 讗诇讗 诪砖讜诐 讚住"诇 讗讬谉 讙讜诪专讬谉 讚讬谞讜 砖诇 砖讜专 讗诇讗 讘驻谞讬讜 讗讘诇 讘谞讝拽讬谉 讚诇讗 砖讬讬讱 诇讜诪专 讻谉 诇讗 讛讜讬 驻砖讬注讛 讜讙讘讬 砖讗诇讜 讘讞讝拽转 转诐 讚诪拽砖讛 讛砖"住 讜谞讬诪讗 讗讬 讛讚专讬转讬' 谞讬讛诇讬 讛讜讬 诪注专讬拽谞' 诇讗讙诪讗 诪砖诪注 讚讟注谞讛 诪注诇讬讗 讛讜讗 讜讻诪"砖 讛转讜住' 砖诐 讚讗祝 注诇 讙讘 讚诪讚讬谞讗 砖诇 讛谞讬讝拽 讛讜讗 诪讻诇 诪拽讜诐 诪爪讬 诇诪讬诪专 讛讜讜讬谞讗 诪注专讬拽谞讬' 诇讗讙诪讗 讜诪转讜讱 讻讱 讬转驻砖专 讛谞讬讝拽 注诪讬 注讬讬谉 砖诐 讜讗讜诇讬 讬砖 诇讞诇拽 讘讬谉 讛讛讬讗 讚讛转诐 诇谞讚讜谉 讚讬讚谉 讜爪"注 讜讚讜"拽:


讘讙诪专讗 讗讬 讚谞讟专讬讛 讗驻讬诇讜 讻讜诇讛讜 谞诪讬 诇驻讟专讜 讜讻讜'  诇讻讗讜专讛 讬砖 诇讚拽讚拽 讘诇' 讛砖"住 讗诪讗讬 驻砖讬讟讗 诇讬讛 诇驻讟讜专 讻砖砖诪专讜讛讜 砖诪讬专讛 诪注讜诇讛 诪"诪 诇讬讞讬讬讘讜 注诇 诪讛 砖诇讗 讛讞讝讬专讜讛讜 诇讘注诇讬诐 转讬讻祝 讗讞专 讛谞讙讬讞讛 讻讚讗讬转讗 诇注讬诇 讘住讜讙讬讬谉 讚讗诪专讬 诇讬讛 讗讬 讗讛讚专讬转讬讛 谞讬讛诇讬 讜讻讜' 讜讻诪"砖 讘讗专讬讻讜转 讚讛讬讬谞讜 讗祝 注诇 讙讘 砖砖诪专讜 砖诪讬专讛 诪注讜诇讛 讜讚讜讞拽 诇讜诪专 讚住讜讙讬讗 讚讛讻讗 讗转讬讗 讗诇讬讘讗 讚专"讬 讘住诪讜讱 讜注讜讚 讚讘讬讜转专 拽砖讛 诇诪"砖 讘砖诐 讛专诪讘"谉 讘住诪讜讱 讚讻诇 讛讬讻讗 砖谞住拽诇 讛砖讜专 讜诇讗 讛讞讝讬专讜 讛砖讜诪专 拽讜讚诐 住拽讬诇讛 诇讘注诇讬诐 讚讗驻讬诇讜 专"讬 诪讜讚讛 砖诪讞讜讬讘 讛砖讜诪专 诇砖诇诐 讚讛讬讝拽 讛谞讬讻专 讛讜讗 砖讛专讬 讛讬讜 讬讻讜诇讬诐 讛讘注诇讬诐 诇砖讜讞讟讜 拽讜讚诐 砖谞讙诪专 讚讬谞讜 讜讛砖讘讛 谞诪讬 诇讗 诪拽讬讬诪讬 讻诇诇 讗"讻 讗讬讱 谞拽讟 讛砖"住 讛讻讗 讘驻砖讬讟讜转 讚讻讜诇讛讜 诇讬驻讟专讜 讜讬砖 诇讬讬砖讘 讚诪砖诪注 诇讛砖"住 讚讛讱 讘专讬讬转讗 讚讛讻讗 诇讗 讗讬讬专讬 讻诇诇 诪讚讬谉 讞讝专转 讛砖讜专 讻讙讜谉 砖讛讬讛 讘注谞讬谉 砖讗"讗 诇讛讞讝讬专讜 砖转驻住讜讛讜 讛讘"讚 转讬讻祝 讗讞专 讛谞讙讬讞讛 讗讜 砖讛转驻讬住讜 讛砖讜诪专 诇讘"讚 讘专爪讜谉 讛讘注诇讬诐 讗诇讗 注讬拽专 讛讞讬讜讘 讛讜讗 诪爪讚 讛砖诪讬专讛 诇讞讜讚 讜诪讛 砖谞专讗讛 诇驻专砖 讻谉 诪讚谞拽讟 讜讞讬讬讘 诇讛讞讝讬专 讚诪讬 讛砖讜专 讜讻讜' 诪砖诪注 讚诪诇转讗 讚驻住讬拽讗 讛讜讗 讚诇注讜诇诐 讞讬讬讘讬谉 诇砖诇诐 诇讻讱 诪拽砖讛 砖驻讬专 讜拽"诇:






image1.png
e 9T WNSE




